ກອງປະຊຸມປຶກສາຫາລືສອງຝ່າຍ ລະຫວ່າງ ສອງກະຊວງການຕ່າງປະເທດ ລາວ-ເຢຍລະມັນ ຄັ້ງທີ 1, ທີ່ ນະຄອນຫຼວງວຽງຈັນ, ສປປ ລາວ\nໃນຕອນເຊົ້າຂອງວັນທີ05 ເມສາ 2019,ກະຊວງການຕ່າງປະເທດໄດ້ເປັນເຈົ້າພາບຈັດກອງປະຊຸມປຶກສາຫາລືສອງຝ່າຍ ລະຫວ່າງ ກະຊວງການຕ່າງປະເທດ ແຫ່ງ ສປປ ລາວ ແລະ ກະຊວງການຕ່າງປະເທດ ແຫ່ງ ສສ ເຢຍລະມັນ ຄັ້ງປະຖົມມະລຶກ ໃນລະດັບຫົວໜ້າກົມ, ອັນເປັນການຜັນຂະຫຍາຍຜົນການຢ້ຽມຢາມເຢຍລະມັນ ຢ່າງເປັນທາງການ ຄັ້ງປະຫວັດສາດ ຂອງທ່ານນາຍົກລັດຖະມົນຕີລາວເຮົາ ເມື່ອຕົ້ນເດືອນມີນນາທີ່ຜ່ານມາ, ໂດຍການເປັນປະທານຮ່ວມຂອງ ທ່ານ ພົມມາ ຄໍາມະນີຈັນ, ຫົວໜ້າກົມເອີຣົບ-ອາເມລິກາ, ກະຊວງການຕ່າງປະເທດລາວ ແລະ ທ່ານ ນາງ ອີນາ ເລີແປນ (Ina LEPEL), ຫົວໜ້າກົມອາຊີ ແລະ ປາຊີຟິກ, ກະຊວງການຕ່າງປະເທດ ເຢຍລະມັນ.\nກອງປະຊຸມຄັ້ງນີ້ ສອງຝ່າຍໄດ້ຕີລາຄາຄືນການພົວພັນຮ່ວມມືທີ່ດີມີມູນເຊື້ອມາຍາວນານ ລະຫວ່າງສອງປະເທດ ນັບແຕ່ໄດ້ສ້າງຕັ້ງສາຍພົວພັນການທູດນຳກັນ ແຕ່ປີ 1958 ເປັນຕົ້ນມາ, ການຈັດຕັ້ງປະຕິບັດບັນດາໂຄງການຮ່ວມມື ແລະ ການຊ່ວຍເຫຼືອ ຂອງເຢຍລະມັນ ຕໍ່ ສປປ ລາວ ແລະ ປຶກສາຫາລືທິດທາງການຮ່ວມມືກັນໃນຕໍ່ໜ້າ. ນອກຈາກນັ້ນ, ຍັງໄດ້ແລກປ່ຽນຄວາມຄິດເຫັນ ກ່ຽວກັບການຮ່ວມມື ໃນຂອບອີຢູ, ອາຊຽນ ແລະ ສປຊ ກໍ່ຄືບັນຫາພາກພື້ນ ແລະ ບັນຫາສາກົນເຊິ່ງຕ່າງຝ່າຍຕ່າງມີຄວາມສົນໃຈ. ການປຶກສາຫາລືແມ່ນແນໃສ່ຊຸກຍູ້ການພົວພັນຮ່ວມມື ລະຫວ່າງສອງປະເທດ ໃຫ້ແໜ້ນແຟ້ນ ແລະ ແຕກເອກອອກຜົນຍິ່ງໆຂຶ້ນໃນອະນາຄົດ ທັງໃນຂອບສອງຝ່າຍ ແລະ ຫຼາຍຝ່າຍ.\nໃນໄລຍະຜ່ານມາ, ລັດຖະບານເຢຍລະມັນ ໃຫ້ການຊ່ວຍເຫຼືອແກ່ ສປປ ລາວ ໂດຍສຸມໃສ່ສອງຂະແໜງການບູລິມະສິດຄື: ການຮ່ວມມືທາງດ້ານເຕັກນິກ ຜ່ານອົງການຮ່ວມມືສາກົນ ເພື່ອການພັດທະນາ ຂອງເຢຍລະມັນ (GIZ) ແລະ ການຮ່ວມມືທາງດ້ານການເງິນຜ່ານທະນາຄານສິນເຊື່ອ ເພື່ອການພັດທະນາ ຂອງເຢຍລະມັນ (KFW), ຊຶ່ງສອດຄ່ອງກັບເປົ້າໝາຍລວມຂອງແຜນພັດທະນາເສດຖະກິດ-ສັງຄົມ ຂອງ ສປປ ລາວເຮົາ, ເປັນຕົ້ນແມ່ນເນັ້ນໃສ່ການພັດທະນາຊົນນະບົດ, ວຽກງານອາຊີວະສຶກສາ, ການພັດທະນາຊັບພະຍາກອນມະນຸດ, ການອະນຸລັກສິ່ງແວດລ້ອມ, ກໍ່ສ້າງ ແລະ ປັບປຸງເສັ້ນທາງຄົມມະນາຄົມ ແລະ ສົ່ງເສີມທຸລະກິດຂະໜາດກາງ ແລະ ຂະໜາດນ້ອຍ. ການຊ່ວຍເຫຼືອຂອງເຢຍລະມັນ ແກ່ ສປປ ລາວ ໃນໄລຍະປີ 2018-2020 ມີມູນຄ່າປະມານ 50 ລ້ານເອີໂຣ, ໃນນັ້ນ 10 ລ້ານເອີໂຣ ແມ່ນຊ່ວຍເພື່ອບັນເທົາທຸກໃຫ້ແກ່ປະຊາຊົນຜູ້ປະສົບໄພນໍ້າຖ້ວມ ຢູ່ແຂວງອັດຕະປື ແລະ ໃນຂອບເຂດທົ່ວປະເທດ. ໃນໂອກາດດັ່ງກ່າວ, ຫົວໜ້າຄະນະຝ່າຍລາວ ໄດ້ຕາງໜ້າໃຫ້ລັດຖະບານ ແລະ ປະຊາຊົນ ລາວ ສະແດງຄວາມຂອບໃຈຢ່າງຈິງໃຈ ຕໍ່ການຊ່ວຍເຫຼືອອັນລໍ້າຄ່າຂອງລັດຖະບານ ແລະ ປະຊາຊົນເຢຍລະມັນ ທີ່ມີຕໍ່ ສປປລາວ, ຊຶ່ງໄດ້ປະກອບສ່ວນອັນສໍາຄັນເຂົ້າໃນການສ້າງສາພັດທະນາປະເທດຊາດ ກໍ່ຄື ການປັບປຸງຊີວິດການເປັນຢູ່ຂອງປະຊາຊົນລາວບັນດາເຜົ່າໃຫ້ດີຂຶ້ນຢ່າງບໍ່ຢຸດຢັ້ງ.\nກອງປະຊຸມປຶກສາຫາລືຄັ້ງນີ້ ໄດ້ດຳເນີນໄປພາຍໃຕ້ບັນຍາກາດອັນສ້າງສັນ ແລະ ເຂົ້າອົກເຂົ້າໃຈກັນເປັນຢ່າງດີ ບົນຈິດໃຈແຫ່ງມິດຕະພາບ ແລະ ການເປັນຄູ່ຮ່ວມມືອັນແທ້ຈິງ.


ເກົາຫຼີໃຕ້-ສ.ອາເມຣິກາ ຈະຫຼຸດໄລຍະເວລາການຊ້ອມຮົບຮ່ວມກັນລົງເຄິ່ງໜຶ່ງ - ອິດສະຫຼະ\nໜ້າທຳອິດ / ຂ່າວສານ / ເກົາຫຼີໃຕ້-ສ.ອາເມຣິກາ ຈະຫຼຸດໄລຍະເວລາການຊ້ອມຮົບຮ່ວມກັນລົງເຄິ່ງໜຶ່ງ\n3/17/2018 06:13:00 PM ຂ່າວສານ\nສຳນັກຂ່າວຕ່າງປະເທດລາຍງານ 17 ມີນາ 2018 ວ່າ: ເກົາຫຼີໃຕ້ ແລະ ສະຫະລັດ ອາເມຣິກາ ຈະຫຼຸດໄລຍະເວລາ ແລະ ຂອບເຂດຂອງປະຕິບັດການຊ້ອມຮົບຮ່ວມປະຈຳປີ ພາຍໃຕ້ລະຫັດ Key Resolve ແລະ Foal Eagler ເຊິ່ງຕາມປົກກະຕິຈະເກີດຂຶ້ນໃນໄລຍະລະດູໄມ້ໃບປົ່ງຂອງທຸກໆປີ ແຕ່ກຳນົດການໃນປີນີ້ຍັງບໍ່ຊັດເຈນ ໂດຍມີການເລື່ອນອອກໄປກ່ອນໃນໄລຍະທີ່ເກົາຫຼີໃຕ້ ເປັນເຈົ້າພາບຈັດງານກີລາໂອລິມປິກລະດູໜາວ ທີ່ເມືອງປຽງຊາງ ເມື່ອເດືອນກຸມພາ ທີ່ຜ່ານມາ ເພື່ອຫຼີກລ້ຽງບັນຍາກາດຄວາມເຄັ່ງຕຶງ ທີ່ອາດເກີດຂຶ້ນຈາກຄວາມບໍ່ພໍໃຈຂອງເກົາຫຼີເໜືອ ເຊິ່ງປະນາມການຊ້ອມຮົບຮ່ວມລະຫວ່າງເກົາຫຼີໃຕ້ ກັບ ສະຫະລັດ ອາເມຣິກາ ມາໂດຍຕະຫຼອດວ່າເປັນໄພຮຸກຮານ.\nໂດຍເຈົ້າໜ້າທີ່ລະດັບສູງດ້ານວຽກງານປ້ອງກັນປະເທດ ຂອງສອງທັງປະເທດຢືນຢັນວ່າ ການຊ້ອມຮົບຈະເດີນໜ້າຕໍ່ໄປພາຍຫຼັງສຳເລັດການຈັດງານໂອລິມປິກລະດູໜາວ ແຕ່ຈະມີການຫຼຸດໄລຍະເວລາລົງເໜືອ 1 ເດືອນ ຈາກປົກກະຕິແມ່ນ2ເດືອນ, ຂະນະທີ່ທ່ານ ຊອງ ອວີ-ຢອງ ທີ່ປຶກສາດ້ານຄວາມໝັ້ນຄົງຂອງລັດຖະບານເກົາຫຼີໃຕ້ ເຊິ່ງນຳຄະນະເດີນທາງເຂົ້າພົບກັບທ່ານ ຄິມ ຈອງ-ອຶນ ຜູ້ນຳສູງສຸດຂອງເກົາຫຼີເໜືອ ທີ່ນະຄອນຫຼວງປຽງຢາງ ເມື່ອອາທິດກ່ອນກ່າວວ່າ ຜູ້ນຳສູງສຸດຂອງເກົາຫຼີເໜືອມີຄວາມເຂົ້າໃຈຫາກການຊ້ອມຮົບປະຈຳປີຈະເກີດຂຶ້ນອີກ.\nໃນຂະນະດຽວກັນ, ທ່ານ ມູນ ແຈ-ອິນ ປະທານປະເທດເກົາຫຼີໃຕ້ ໄດ້ມອບໝາຍໃຫ້ທ່ານ ອີ ຈົງ-ຊັອກ ຫົວໜ້າຄະນະເຈົ້າໜ້າທີ່ປະຈຳທຳນຽບ ເປັນຫົວໜ້າຄະນະວາງແຜນສຳລັບການພົບປະຫາລືກັບທ່ານ ຄິມ ຈອງ-ອຶນ ທີ່ບ້ານປັນມຸນຈອມ ເຂດປອດທະຫານ ທີ່ເປັນຊາຍແດນລະຫວ່າງສອງປະເທດໃນເດືອນເມສາ 2018 ນີ້.\nSouth Korea and US to scale down and shorten annual joint military exercises amidst diplomatic thaw with North Korea: report https://t.co/1yUULH9pKc pic.twitter.com/uqyCXzPTMS


ວັນສຸກ, 09 ພຶດສະພາ 2014 03:55\tSengphet Khoutthao\tກົດເບິ່ງ: 2319\nຕັ້ງແຕ່ໃດໆມາ ຈົນຮອດຕົ້ນສະຕະວັດທີ່ XXI ການກໍ່ສ້າງຕ່າງໆ ທີ່ຫລວງພະບາງ ແມ່ນເຮັດດ້ວຍໄມ້ທັງສີ້ນ, ນັບຕັ້ງແຕ່ ພະລາຊະວັງ ຕະຫລອດຮອດບ້ານເຮືອນ ຂອງເຈົ້າຂຸນມຸນນາຍ ຜູ້ສຳຄັນ. ສຳລັບປະຊາຊົນທົ່ວໄປແລ້ວ ສ່ວນຫລາຍ ແມ່ນເຮັດດ້ວຍໄມ້ໄຜ່. ມີພຽງແຕ່ ວັດວາອາຮາມເທົ່ານັ້ນ ທີ່ໄດ້ຮັບການກໍ່ສ້າງ ດ້ວຍດິນຈີ່ ເປັນແບບແຫນ້ນຫນາຖາວອນ.\nວັດນີ້ໄດ້ຊື່ມາຈາກ ສະຖານທີ່ຕັ້ງຂອງວັດ ຊຶ່ງຕັ້ງຢູ່ແຄມນ້ຳຂອງ ແລະ ປາກຄານທີ່ເປັນສາຂາ ຂອງມັນ. ເປັນວັດທີ່ສ້າງຂື້ນ ໃນປີ 1737, ໂດຍພະຍາ ຈັນເທບ, ໃນລາຊະການຂອງ ພະເຈົ້າ ອິນທະໂສມ. ວິຫານຫລັງປະຈຸບັນ ໄດ້ຖືກສ້ອມແປງຄືນ ໃນຕົ້ນສະຕະວັດທີ່ XX, ຕົວອາຄານມີລັກສະນະຫ້ອງລອຍ ອ້ອມຮອບ ປະກອບດ້ວຍ ສາມຫ້ອງລອຍ ແລະ ຫົກຫ້ອງຂວາງ, ວິຫານຂອງວັດນີ້ ປະກອບດ້ວຍ ແປດປະຕູ ແລະ ແປດປ້ອງຢ້ຽມ ທີ່ຈັດວາງ ບໍ່ສະຫມໍ່າສະເຫມີກັນປານໃດ. ມີຫລັງຄາສອງຊັ້ນ ທີ່ແຍກກັນ.\nວັດນີ້ມີຊື່ເຕັມວ່າ ວັດສຸວັນນະຄີລີ ຫມາຍວ່າ ‘’ພູເຂົາຄຳ’’, ສ້າງຂື້ນໂດຍ ເຈົ້າຄຳສັດທາ ເຈົ້າຊາຍຊາວພວນ ແຫ່ງຊຽງຂວາງ, ໃນທ້າຍສະຕະວັດທີ່ XVIII.ວັດຄີລີ ເປັນວັດທີ່ມີຄວາມງົດງາມແຫ່ງຫນຶ່ງ ໃນແບບສະບັບຂອງຊຽງຂວາງ. ລັກສະນະສະເພາະ ຂອງວິຫານຫລັງນີ້ ແມ່ນຫ້ອງເພີ້ມ ທີ່ຕື່ມໃສ່ດ້ານຫລັງຂອງອາຄານ ແລະ ທາດອີກຫນ່ວຍຫນຶ່ງ ຊື່ງຢູ່ທັດນັ້ນໄປ. ວັດນີ້ ມີຮູບແບບທຳມະດາ, ມີຫ້ອງລອຍ ແລະ ເຊຍດ່ຽວ ທີຍັງຮັກສາຮູບແບບ ແລະ ລວດລາຍປະດັບປະດາ ແບບດັງເດີມໄວ້ຢູ່. ຫລັງຄາ ທີ່ຢູ່ເທິງຫ້ອງສູດມົນ ແມ່ນຫລັງຄາຊ້ອນ, ສ່ວນຢູ່ເທິງຫ້ອງດ້ານຫລັງນັ້ນ ແມ່ນຫລັງຄາດ່ຽວ ແລະ ຕ່ຳ ປະດັບດ້ວຍໂງ່ຮູບຫົວນາກ ເຮັດດ້ວຍປະທາຍຝັງແກ້ວສີ.\nວັດສີບຸນເຮືອງ ເປັນວັດແບບພື້ນເມືອງ ຫລວງພະບາງ ດັ່ງເດີມ ໃນສະຕະວັດທີ່ XVIII, ໄດ້ຮັບການສ້າງຂຶ້ນ ໃນລາຊະການຂອງ ພະເຈົ້າ ໂຊຕິກະກຸມມານ ໃນປີ 1758. ໃນເວລາມີການສ້ອມແປງວັດ ໃນຕົ້ນສະຕະວັດທີ່ XX ນັ້ນ, ໄດ້ມີການປ່ຽນແປງ ປ່ອງຢ້ຽມ ບາງຈຳນວນ ແລະ ເຊຍ. ລັກສະນະເດັ່ນ ຂອງວິຫານແຫ່ງນີ້ ແມ່ນຕີນຖານທີ່ສູງ ແລະ ຫລັງຄາແບບທຳມະດາ ຊຶ່ງພາກສ່ວນກາງ ເປັນເທີບຊ້ອນ, ປະດັບດ້ວຍໂງ່ຮູບນາກ ທີ່ເຮັດດ້ວຍ ປະກາຍຝັງແກ້ວສີ. ແຕ່ເດີມນັ້ນ, ຝາດ້ານຂ້າງ ແລະ ດ້ານຫນ້າ ປະດັບດ້ວຍດອກດວງ ລາຍຟອກຄຳ ໃສ່ພື້ນສີແດງ ແລະ ຮູບນິທານເລື້ອງ ພະເວດສັນດອນ. ສ່ວນດ້ານໃນຂອງວິຫານ ປະດັບດ້ວຍ ລວດລາຍທີ່ມີຄຸ່ນຄ່າ ແລະ ຫລາຍສີສັນ ແຕ່ຫນ້າເສຍດາຍ ທີ່ສິ່ງເຫລົ່ານີ້ ນັບມື້ນັບຕົກຫລົ່ນ ສູນຫາຍໄປ. ເຖິງຢ່າງໃດກໍ່ດີ ເພິ່ນຍັງພໍສັງເກດເຫັນ ພະພຸດທະຮູບທີ່ງົດງາມ ໃນປາງຮຽກຝົນ ທີ່ມີຄຸນລັກສະນະ ສີລະປະ ແບບຫລວງພະບາງ ຂອງສະຕະວັດທີ່ XVIII ປະທັບຢືນຮຽງກັນ ຢູ່ຝາດ້ານຫລັງ.\nວັດນີ້ນອນຢູ່ໃນ ຈຳນວນສີ່ວັດ ທີ່ຈັບກຸ່ມກັນຕາມເສັ້ນທາງໃຫຍ່ ຂອງເມືອງຫລວງພະບາງ. ຕາມປະເພນີ ເຫລົ່າສືບກັນມາວ່າ, ວັດນີ້ສ້າງຂື້ນໂດຍ ພະເຈົ້າແທ່ນຄຳ, ພະລາຊະໂອລົດຂອງ ພະເຈົ້າຈັກກະພັດ ແຜ່ນແຜ້ວ ເພື່ອເປັນອານຸສອນແກ່ ພະລາຊະບິດາຂອງພະອົງ ທີ່ສາມາດຂັບໄລ່ຜູ້ຮຸກຮານ ອອກຈາກເຂດລ້ານຊ້າງໃນປີ 1479, ແຕ່ຕໍ່ມາກໍ່ໄດ້ສີ້ນພະຊົນລົງ ຍ້ອນບາດແຜຂອງພະອົງເອງ. ວັດນີ້ໄດ້ຖືກບູລະນະ ສ້ອມແປງຄືນໃຫມ່ທັງຫມົດ ຕາມສະພາບດັງເດີມ ຂອງມັນ ໃນປີ 1909. ວິຫານເປັນແບບທຳມະດາ, ມີເຊຍດ່ຽວ ຕັ້ງໃສ່ເທິງຕີນຖານທີ່ສູງ. ຫລັງຄາ ເປັນລັກສະນະທຳມະດາ, ບໍ່ມີຍອດຊໍ່ຟ້າ, ສ່ວນໂງ່ ແມ່ນປະດັບດ້ວຍ ຮູບນາກ. ໃນປີ 1950, ເພິ່ນໄດ້ສ້າງລະບຽງດ້ານຂ້າງ ສອງເບື້ອງຕື່ມໃສ່ ເພື່ອປົກຄຸມພື້ນຂອງຕີນຖານ.\nວັດນີ້ ປັດຈຸບັນສູນຫາຍໄປແລ້ວ. ສ້າງຂື້ນໃນປີ 1768 ໂດຍພໍ່ບາຮັ່ງ ດຽວນີ້ ຖືກຈັດເຂົ້າຢູ່ໃນເຂດຮົ້ວ ຂອງວັດສົບ.\nສ້າງຂື້ນໃນປີ 1714 ໂດຍ ຕາເຈົ້າຮັ່ງ ໃນສະໄຫມລາຊະການຂອງ ພະເຈົ້າກິ່ງກິດສະລາດ. ວິຫານຂອງວັດແສນ ສະແດງອອກຄືກັບວ່າ ມີເຊຍດ່ຽວ ແລະສາມຫ້ອງລອຍ ຂອງສີ່ຫ້ອງຂວາງ ແລະ ຫ້ອງແງບ ເສີມຢູ່ສອງຟາກຂ້າງ. ອ້ອມວິຫານນີ້ ເຄີຍມີພະທາດນ້ອຍ ສິບແອດລູກ. ພາຍຫລັງໄດ້ມີການສ້ອມແປງ ໃນປີ 1932 ແລະໃນປີ 1936 ຊຶ່ງສ່ວນໃຫຍ່ແມ່ນ ໄດ້ປູພື້ນຫ້ອງສູດມົນ, ປະດັບເອ້ແທ່ນພະປະທານ, ຂອງວົງປະຕູ ແລະ ບານປະຕູ, ແລະການປະດັບປະດາສີຫນ້າ ແລະເຊຍແລ້ວ. ວິຫານຂອງວັດ ໄດ້ຖືກດັດແປງອີກ ໃນປີ 1957 ໃນໂອກາດຄົບຮອບປີ 2500 ພະຊົນພັນສາ ຂອງພະພຸດທະເຈົ້າ. ສ່ວນຫ້ອງແງບເສີມ ສອງຟາກຂ້າງນັ້ນ ໄດ້ຖືກມຸງກວມເອົາເຂົ້າໃນວິຫານ ຈື່ງເຮັດໃຫ້ ພຸດທະສີມາ ກາຍເປັນຫ້າຫ້ອງຂວາງ ແລະ ສີ່ຫ້ອງລອຍ. ຫລັງຄາຂອງວິຫານ ມີໂຄງສ້າງເປັນຊີມັງ ມຸງດ້ວຍດິນຂໍສີແດງ ແລະ ເຫລືອງ, ແບ່ງອອກເປັນສາມຖ້ານ ກວມເອົາທັງຫມົດ ຫ້າຫ້ອງລອຍ, ຫລັງຄານີ້ ແຕ່ລະດ້ານຈະເປັນ ລັ່ນຫລຸດກັນໄປ ພ້ອມທັງແອນໂຄ້ງຂື້ນ.\n+ - ວັດຫນອງ ສີຄູນເມືອງ Click to collapse\nວັດຫນອງ ສີຄູນເມືອງ, ຖືກສ້າງຂື້ນ ໃນປີ 1729 ໃນລາຊະການຂອງພະເຈົ້າ ອົງນົກ. ວັດນີ້ ມີຊື່ສຽງຍ້ອນ ພະພຸດທະຮູບທອງສຳລິດ ທີ່ຫນັກ 211 ກິໂລ, ຊຶ່ງສະແດງປະຕິຫານ ໃນເວລາເກີດໄຟໄຫມ້ວັດ ແລະ ພາກສ່ວນຫນື່ງ ຂອງເມືອງຫລວງພະບາງ ໃນປີ 1774. ວັດຫນອງຖືກບູລະນະ ສ້ອມແປງຄືນໃຫມ່ ໃນປີ 1804. ເວລານັ້ນ, ວິຫານຂອງວັດ ເປັນແບບທຳມະດາ, ມີຫ້ອງ ແລະ ເຊຍດ່ຽວ, ທີ່ມີເສົາແບບຫລ່ຽມ. ລວດລາຍປະດັບເອ້ ສີຫນ້າ ແລະ ຫນ້າຈົ່ວ ຂອງພຸດທະສີມາ ແມ່ນເຮັດຂື້ນໃນທ້າຍສະຕະວັດທີ່ XIX.\nຕາມປະເພນີ ເລົ່າສຶບກັນມາວ່າ ວັດນີ້ສ້າງຂື້ນໃນປີ 1853 ໂດຍພະຍາ ສີສົນໄຊ, ໃນລາຊະການຂອງ ພະເຈົ້າ ຈັນທະລາດ (1851-1870). ຊື່ຂອງວັດຊຽງມ່ວນນັ້ນ ເລົ່າກັນມາວ່າ ໄດ້ມາຈາກສຽງ ອັນມ່ວນອວນຊວນ ຂອງຄ້ອງ ແລະກອງ ຊຶ່ງເປັນທີ່ຈັບໃຈ ຂອງຄົນທົ່ວໄປ, ຕໍ່ມາຈິ່ງຜ້ຽນສຽງມາເປັນ ວັດຊຽງມ່ວນ.\n+ - ວັດໂພນໄຊ ຊະນະສົງຄາມ Click to collapse\nວັດໂພນໄຊ ຊະນະສົງຄາມ ໄດ້ສ້າງຂື້ນໂດຍ ພະເຈົ້າ ອະນຸຣຸດ ໃນປີ 1791. ສ່ວນຊື່ຂອງວັດນັ້ນ ໄດ້ຕັ້ງຂື້ນຕາມ ສັດທາ ຕໍ່ຄວາມສັກສິດ ຂອງພະພຸດທະຮູບໃຫຍ່ ເຊິ່ງເຈົ້າຊິວີດ ຫລາຍອົງ ແລະ ທ້າວຂຸນ ທັງຫລາຍ ຈະຕ້ອງໄດ້ມາຄາລະວະ ກ່ອນຈະອອກສູ່ສົງຄາມ. ວັດນີ້ ໄດ້ຮັບການປະຕິສັງຂອນຄືນ ຕັ້ງແຕ່ປີ 1970 ເປັນຕົ້ນມາ, ດ້ວຍເບຕົງ ເສີມເຫລັກ, ເປັນລັກສະນະ ທຳມະດາ ມີຫ້ອງ ແລະເຊຍດ່ຽວ ທີ່ມີຫ້ອງຂວາງຊ້ອນ ມີລະບຽງອອກນອກ. ສ່ວນຫລັງຄາ ເອ່ນຊ້ອນກັນນັ້ນ ຍັງຮັກສາຮູບແບບຂອງຫລວງພະບາງ ໄວ້ຢູ່\nວັດໃຫມ່ ຫມາຍຄວາມວ່າ ວັດສ້າງໃຫມ່, ແມ່ນຫນຶ່ງໃນບັນດາວັດ ທີ່ງາມທີ່ສຸດ ໃນຫລວງພະບາງ. ວັດນີ້ເຄີຍເປັນບ່ອນປະທັບຂອງ ພະສັງຄະລາດ, ປະມຸກຂອງ ພະສົງລາວ, ນັບຕັ້ງແຕ່ປີ 1894 ເປັນຕົ້ນມາ. ວັດນີ້ ສ້າງຂື້ນໃນປີ 1796 ໂດຍພະເຈົ້າອານຸຣຸດ. ຊື່ວັດໃຫມ່ ອາດຈະຕັ້ງຂຶ້ນ ໃນໂອກາດ ການບູລະນະສ້ອມແປງວັດ ໃນປີ 1821 ໂດຍພະເຈົ້າມັງທາຕຸລາດ, ພະລາຊະໂອລົດ ຂອງພະເຈົ້າ ອະນຸຣຸດ. ໃນໂອກາດດັ່ງກ່າວ ພະອົງຍັງໄດ້ສ້າງ ເຊຍສອງຫ້ອງທີ່ມີເສົາ, ຫ້ອງຫນຶ່ງ ຢູ່ດ້ານຫນ້າ ແລະ ອີກຫ້ອງຫນຶ່ງ ຢູ່ດ້ານຫລັງ.\nຊື່ຂອງວັດນີ້ ອາດໄດ້ມາຈາກ ປ່າຕົ້ນແຄ ທີ່ວັດຕັ້ງຢູ່, ວັດປ່າແຄ, ໄດ້ສ້າງຂຶ້ນໃນປີ 1853 ໂດຍພະເຈົ້າ ຈັນທະລາດ, ເຖິງແມ້ວ່າ ວິຫານຂອງວັດ ຈະເປັນລັກສະນະຂອງວຽງຈັນ ກໍ່ຕາມ ຊຶ່ງສະແດງອອກຢູ່ ທີ່ຝາຜະຫນັງ, ຂອບວົງກົບປະຕູ. ລັກສະນະຂອງຫລັງຄາ, ສີຫນ້າ ແລະ ແຂນນາງ. ເອກະລັກຂອງວັດນີ້ແມ່ນ ຮູບແຕ້ມທີ່ປະດັບຝາຜະຫນັງ ດ້ານໃນ, ບັນດາບານປະຕູ ທາງທິດໃຕ້, ສີຫນ້າດ້ານທິດຕາເວັນອອກ ທີ່ສະແດງໃຫ້ເຫັນຮູບຄົນ ຊຶ່ງເຄື່ອງນຸ່ງ ຂອງເຂົາເຈົ້ານັ້ນ ເຮັດໃຫ້ຄິດເຖິງການນຸ່ງຖື ຂອງຊາວໂຮນລັງແດ ໃນສະຕະວັດທີ່ XVII, ເຊັ່ນດຽວກັບບານປະຕູ ທາງທິດຕາເວັນຕົກ ທີ່ປະດັບດ້ວຍຮູບຂອງຜູ້ຄົນ ທີ່ນຸ່ງເຄື່ອງຊາວວັງ ຂອງນະຄອນເວນິດ ໃນສະຕະວັດທີ່ XVI.\nວັດປ່າຮວກ ຕັ້ງໃສ່ຕີນພູສີ, ເຊີ່ງຫນ້າກັບພະລາຊະວັງເກົ່າ, ວັດນີ້ອາດມີຊື່ມາຈາກ ປ່າໄມ້ຮວກທີ່ປົກຄຸມ ທີ່ຕັ້ງຂອງວິຫານນັ້ນເອງ.\nວັດນີ້ ສ້າງຂື້ນໃນປີ 1861, ໃນລາຊະການຂອງ ເຈົ້າຈັນທະລາດ, ເປັນວິຫານແບບວຽງຈັນ, ມີຫອ້ງ ແລະເຊຍດຽວ. ຫລັງຄາມີເທີບທຳມະດາ ທີ່ມີລັ່ນດຽວ ຊຶ່ງດ້ານຫນ້າມີຮູບນາກ ປະດັບດ້ວຍສ້ອຍສາ ອັນໄດ້ເຮັດໃຫ້ປ້ານລົມ ຫລັງຄາຂອງສີຫນ້າວັດ ມີລັກສະນະໂນ້ມອ່ຽງ ໄປທາງແບບວັດຂະເຫມນ ແລະ ແບບບາງກອກ.ດ້ານໃນຂອງວິຫານ ປະດັບດ້ວຍ ຮູບແຕ້ມທີ່ເປັນຝີມື ຂອງຊ່າງແຕ້ມລາວ, ເປັນຮູບພາບທີ່ ເລົ່າເຖີງນິທານ ຊົມພູປະຕິສຸດຕະ. ຢູ່ບາງບ່ອນ ຂອງຮູບແຕ້ມ ກໍ່ສະແດງໃຫ້ເຫັນ ອິດທິພົນ ສິລະປະຂອງຈີນປົນເປຢູ່ ໂດຍສະເພາະແມ່ນ ລວດລາຍທີ່ປະດັບ ຕາມບັນດາຮູບ ຫໍຜາສາດ, ເຄື່ອງນຸ່ງ ແລະການປະກອບສ້າງຮູບຂອງ ພະເຈົ້າພິມພິເສນ ທີ່ສະແດງອອກໃນຮູບຊົງ ຂອງຂຸນນາງຈີນ ຢ່າງເດັ່ນຊັດ.\nຕາມປະເພນີ ເລົ່າສືບກັນມາວ່າ ວັດອາຮາມ ທີ່ຖືກສ້າງຂື້ນ ໃນປີ 1822 ໂດຍພະເຈົ້າ ມັງທະຕຸລາດນີ້ ແມ່ນຕັ້ງໃສ່ ໃກ້ກັບສະຖານທີ່ ທີ່ເຈົ້າຟ້າງຸ່ມ, ຜູ້ສ້າງຕັ້ງອານາຈັກລ້ານຊ້າງ, ມີຄວາມປະສົງ ຢາກສ້າງໃສ່ແລ້ວ. ສະຖານທີ່ດັ່ງກ່າວ ເຄີຍຖືກເລືອກໄວ້ ເພື່ອສ້າງເປັນຫໍໄຫວ້ ເຈົ້າອາຮັກເມືອງ ‘’ປູ່ເຍີ ຍ່າເຍີ’’. ວິຫານຂອງວັດ ເປັນລັກສະນະທຳມະດາ ທີ່ມີຫອ້ງດ່ຽວ ແລະເຊັຍສອງຫ້ອງ, ບໍ່ມີເຊຍດ້ານຂ້າງ. ຫລັງຄາເປັນແບບ ຫລັງຄາສອງແປ ປະດັບດ້ວຍໂງ່ຮູບຫົວນາກ. ວັດອາຮາມ ເປັນຕົວແທນທີ່ຫນ້າເອກອ້າງ ຂອງພຸດທະສະຖານແບບຫລວງພະບາງ ໃນສະຕະວັດທີ່ XIX.\nກ່ອນການຖືກທຳລາຍບາງສ່ວນ ໃນເວລາເມືອງຫລວງພະບາງ ຖືກຈູດເຜົາ ໃນປີ 1887 ແລະກ່ອນການບູລະນະສ້ອມແປງໂດຍ ພະເຈົ້າສັກກະລິນ ໃນປີ 1898 ນັ້ນ, ວັດວິຊຸນ ເຄີຍເປັນຫນຶ່ງໃນບັນດາວັດ ທີ່ງາມສະງ່າທີ່ສຸດ ຂອງເມືອງຫລວງພະບາງ, ອະດີດລາຊະທານີ. ສ້າງຂື້ນ ໃນລະຫວ່າງປີ 1512 ຫາ 1515 ໃນລາຊະການຂອງ ພະເຈົ້າວິຊຸນນະລາດ. ວັດວິຊຸນ ມີປະຫວັດເລົ່າສືບກັນມາວ່າ ເພິ່ນໄດ້ໃຊ້ໄມ້ ເພື່ອມາປຸກສ້າງວັດນີ້ ຢ່າງນ້ອຍ 4.000 ທ່ອນ ຈິ່ງສຳເລັດ. ຫລັງຄາຂອງວັດ ຕັ້ງໃສ່ເທິງເສົາຄ້ຳ 12 ເສົາ ທີ່ສູງ 30 ແມັດ ແລະມີເສັ້ນຜ່າໃຈກາງ 130 ຊັງຕີແມັດ.\nດ້ານໃນຂອງວິຫານ ເປັນທີ່ປະດິດສະຖານ ຂອງພະພຸດທະຮູບ ທີ່ໃຫຍ່ທີ່ສຸດອົງຫນຶ່ງ ຂອງຫລວງພະບາງ, ເຮັດດ້ວຍດິນຈີ່ ທານ້ຳກ້ຽງ ແລະຟອກຄຳ. ໃນລະຫວ່າງປີ 1942 ຫາ 1975, ວັດວິຊຸນ ຊື່ງເວລານັ້ນ ເປັນຫໍພິພິດຕະພັນ ຂອງພຸດທະສິລະປະ ໄດ້ເຄີຍເປັນບ່ອນທ້ອນໂຮມ ບັນດາສີລາຈາລຶກ ທີ່ງົດງາມຊຸດຕ່າງ, ບັນດາພະພຸດທະຮູບ ແລະ ສິ່ງຂອງເກົ່າແກ່ ທີ່ມີຄຸນຄ່າ ດ້ານວັດທະນະທຳສູງ ໂດຍສະເພາະແມ່ນ ວັດຖຸພັນ ຂອງຂອມ ໃນສະຕະວັດທີ່ XI ແລະ XII, ຊຶ່ງປະຈຸບັນນີ້ ເພິ່ນສາມາດ ຊົມໄດ້ທີ່ ຫໍພິພິດຕະພັນແຫ່ງຊາດ (ພະລາຊະວັງເກົ່າ).\nພາຍໃນບໍລິເວນຂອງວັດວິຊຸນ ຊື່ງອ້ອມດ້ວຍກຳແພງ ທັງສີ່ດ້ານ ມີປະຕູໂຂງ ສີ່ປ່ອງ ທີ່ມີຮູບຊົງຫໍຜາສາດ ແບບສາມຊັ້ນ ປະດັບຍອດດ້ວຍຮູບຂັນດອກບົວ. ຢູ່ເດີ່ນວັດເບື້ອງຫນ້າ ມີປູຊະນິຍະສະຖານ ຮູບຈະຕຸລັດລູກຫນຶ່ງ ຊຶ່ງສ່ວນເທິງ ເປັນຮູບວົງກົມຕັດເຄິ່ງ, ຊື່ວ່າ ‘’ທາດປະທຸມ’’ ຫລື ‘’ທາດດອກບົວໃຫຍ່’’ ຕັ້ງຢູ່, ຊາວຫລວງພະບາງ ສ່ວນຫລວງຫລາຍ ມັກເອີ້ນວ່າ ‘’ທາດຫມາກໂມ’’. ທາດນີ້ສ້າງຂື້ນ ລະຫວ່າງປີ 1514 – 1515 ຊຶ່ງຮູບຊົງກົມຕັດຊື່ນີ້ ເປັນລັກສະນະພິເສດອັນດຽວ ເພາະເພິ່ນບໍ່ເຄີຍພົບເຫັນຢູ່ບ່ອນໃດເລີຍ ໃນປະເທດລາວ ຫລືກະທັ້ງໃນປະເທດອື່ນ ຢູ່ອິນໂດຈີນ. ການປະຕິສັງຂອນ ປູສະນິຍະຖານແຫ່ງນີ້ ໄດ້ສຳເລັດລົງໃນປີ 1932 ຫລັງຈາກໄດ້ດຳເນີນມາ ເປັນເວລາ3ປີ. ຫນ່ວຍທາດເປັນຮູບຊົງກົມ ຕັດເຄິ່ງ ຕັ້ງໃສ່ເທິງຕີນຖານ ຫລາຍຖ້ານ ທີ່ມີຮູບຊົງແຕກຕ່າງກັນ ແລະ ປະດັບຍອດດ້ວຍຮູບພະ ລັດສະຫມີ ແບບແປວໄຟ ຂອງພະພຸດທະຮູບລາວ.\nມີນິທານເລົ່າສຶບກັນມາວ່າ ຊື່ຂອງວັດຫມື່ນນາ ໄດ້ມາຈາກ ການບໍລິຈາກເຂົ້ານາ ຂອງຊາວບ້ານ ຜູ້ລະຫມື່ນ (ເປັນຫົວຫນ່ວຍວັດແທກເກົ່າ ທີ່ມີຄ່າເທົ່າກັບ 12 ກິໂລ) ໃນໂອກາດ ການກໍ່ສ້າງວັດນີ້ ໃນປີ 1533, ໃນລາຊະການ ພະເຈົ້າໂພທິສະລາດ. ແຕ່ເດີມ, ວັດນີ້ມີ ວິຫານຫນຶ່ງຫລັງ ເປັນແບບທຳມະດາ ມີຫ້ອງລອຍ ແລະ ເຊັຍດ່ຽວ, ມີທາດ ແລະ ຫໍໄຫວ້ ແບບອຸບມຸງຫນຶ່ງຫລັງ.ວັດນີ້ ຖືກສ້ອມແປງໃນປີ 1920 ຈາກສະພາບເດີມຂອງວັດ, ວິຫານຫລັງປັດຈຸບັນ ໄດ້ຮັບການຂະ ຫຍາຍກ້ວາງອອກ ໂດຍການເສີມເຊັຍດ້ານຂ້າງສອງຟາກ ໃນປີ 1949. ລວດລາຍປະດັບແບບ ນູນຟອກຄຳ ຂອງຫນ້າຈົ່ວດ້ານຫນ້າ ແລະດ້ານຫລັງ ສະແດງເຖິງ ເທວະຮູບ ໃນທ່ານົບ ປະທັບຢູ່ ເທິງຊ້າງເອລາວັນ. ຢູ່ຝາດ້ານນອກກໍ່ຄືດ້ານໃນ ປະດັບດ້ວຍຮູບແຕ້ມ ທີ່ບັນລະຍາຍ ເຖິງຊາດປາງ ກ່ອນ ຂອງພະພຸດທະເຈົ້າ.\nພະພຸດທະຮູບອົງນີ້ ເປັນພະພຸດທະຮູບທອງສຳມະລິດ ທີ່ເກົ່າແກ່ກວ່າຫມູ່ ເທົ່າທີ່ຮູ້ຈັກກັນ ໃນຫລວງພະບາງ ແລະ ໃນປະເທດລາວ. ພະພຸດທະຮູບນີ້ ຫລໍ່ຂື້ນໃນປີ 1378 ຫາ 1379, ໃນລາຊະການ ພະເຈົ້າສາມແສນໄທ. ສີລາຈາລຶກຂຽນໄວ້ວ່າ ພະພຸດທະຮູບອົງນີ້ຊັ່ງໄດ້: ເກົ້າລ້ານ ເຈັດແສນ ຊັງ ຫລື ປະມານ 12 ໂຕນ ແລະ ສູງປະມານ6ແມັດ, ສະເພາະແຕ່ ພະສຽນ ( ຫົວ ) ແທກໄດ້ 1,90 ແມັດ ແລະ 4,00 ແມັດ ສະເພາະແຕ່ພະວໍລະກາຍ ຂອງພະອົງ.\nໃນເວລາທີ່ມີ ການປຸ້ນສະດົມເມືອງ ໃນປີ 1887, ພະພຸດທະຮູບອົງນີ້ ຖືກເຈາະທ້ອງ ແລະ ທຳລາຍອອກເປັນສ່ວນໆ. ຕໍ່ມາພະພຸດທະຮູບ ໄດ້ຖືກປຸກຕັ້ງຂື້ນ ໃນປີ 1919 ແລະ ໄດ້ຖືກສ້ອມແປງ ໃນປີ 1971. ໂດຍໄດ້ຕໍ່ອະໄວຍະວະ ທີ່ຂາດຫາຍໄປ ດ້ວຍຊີມັງເຊັ່ນ: ແຂນ ແລະ ຂາ, ຈາກນັ້ນກໍ່ທາດ້ວຍນ້ຳກ້ຽງ ແລະ ຟອກຫຸ້ມ ດ້ວຍຄຳປິວ.\nວັດນີ້ມີຊື່ໜຶ່ງອີກວ່າ ວັດຫົວຊຽງ, ຊຶ່ງອາດຈະຖືກພິກພ້ຽນ ໄປຈາກຫໍສ່ຽງນັ້ນເອງ ຊື່ຫໍສ່ຽງຂອງ ຂອງວັດນີ້ ໄດ້ມາຈາກ ພະລາຊະພິທີ ທີ່ພະເຈົ້າ ໄຊຍະເສດຖາທິລາດ ຊົງເປັນປະທານ ຈັດຂຶ້ນໃນປີ 1548 ເພື່ອຊົງສ່ຽງຫາສະຖານທີ່ ທີ່ຈະເລືອກເອົາເປັນທີ່ຕັ້ງ ຂອງວັດທາດ. ຕໍ່ມາວັດຫໍສ່ຽງ ໄດ້ສ້າງຂຶ້ນ ໃນປີ 1705 ໂດຍກວ້ານແສນມື້ຊ້າ, ວິຫາຂອງວັດ ຖືກທຳລາຍດ້ວຍລົມພະຍຸ ໃນປີ 1900 ແລ້ວກໍ່ໄດ້ສ້າງ ຄືນໃໝ່ໃນປີ 1923, ວັດນີ້ເປັນແບບທຳມະດາ ມີຫ້ອງ ແລະ ເຊຍດ່ຽວ ລະບຽງສອງຂ້າງນັ້ນຖືກສ້າງ ໃນປີ 1952 ແຕ່ນັ້ນມາ ລັກສະນະຂອງພຸດທະສີມາ ຈຶ່ງເປັນແບບ ລະບຽງອ້ອມຮອບ. ນັບແຕ່ການ ສ້ອມແປງຄັ້ງສຸດທ້າຍ ໃນປີ 1973 ເປັນຕົ້ນມາ ເສົາຄໍ້າຢູ່ກອງສີໜ້າ ໄດ້ປ່ຽນເປັນເສົາແປດຫຼ່ຽມ ປະດັບດ້ວຍບົວຫົວເສົາຟອກຄຳ. ສິ່ງທີ່ຄວນສັງເກດໃນບັນດາພະພຸດທະຮູບ ຢູ່ເທິງແທ່ນບູຊານັ້ນ ມີພະພຸດທະຮູບອົງໜຶ່ງ ທີ່ເຮັດດ້ວຍໄມ້ ໃນທ່າປາງອູມບາດ ເຊິ່ງເປັນທ່າທີ່ບໍ່ສູ້ ພົບເຫັນໃນປະເທດລາວ.\nວັດນີ້ສ້າງຂື້ນ ໃນປີ 1548 ໃນລາຊະການ ຂອງພະເຈົ້າ ໄຊເສດຖາທິລາດ. ວັດທາດ ໄດ້ຊື່ມາຈາກ ພະທາດໃຫຍ່ນີ້. ພະທາດນີ້ໄດ້ສ້າງຂື້ນໂດຍ ພະລາຊະມານດາ ຂອງພະເຈົ້າ ໄຊເສດຖາທິລາດ. ວິຫານເກົ່າຂອງວັດ ຖືກລົມພັດລົ້ມ ໃນປີ 1900, ແລະ ໄດ້ສ້າງຄືນໃຫມ່ ໃນລະຫວ່າງປີ 1907 ແລະ 1910 ໂດຍເຈົ້າມະຫາອຸປະຫລາດ ບຸນຄົງ.\nວິຫານຫລັງເກົ່າ ເປັນອາຄານທີ່ມີເຊຍອ້ອມຮອບ, ມີຫລັງຄາແບບສອງແບບຊ້ອນ ປະດັບດ້ວຍ ແຂນນາງຮູບນົກຫົວດຽວ. ວັດນີ້ ໄດ້ຮັບການສ້ອມແປງຄືນຫມົດທັງຫລັງ ນັບຕັ້ງແຕ່ປີ 1963 ເປັນຕົ້ນມາ, ວິຫານຂອງວັດ ໃນສະພາບປັດຈຸບັນນີ້ ເປັນວັດທີ່ມີຫລັງຄາແບບແງບດຽວ. ຢູ່ດ້ານຫລັງ ຂອງວິຫານ ມີພະທາດໃຫຍ່ລູກຫນຶ່ງຕັ້ງຢູ່, ທາດນີ້ສ້າງຂື້ນ ໃນກາງສະຕະວັດທີ່ XVI. ວັດທາດເປັນ ສະຖານທີ່ສຳຄັນ ໃນການຈັດຕັ້ງ ສະເຫລີມສະຫລອງ ບຸນປີໃຫມ່ລາວ. ມື້ທີ່ສາມຂອງປີໃຫມ່ ຈະມີຂະ ບວນແຫ່ທີ່ສຳຄັນ ແລະຍິ່ງໃຫຍ່ປະຈຳປີ ມາວັດນີ້, ໃນຂະບວນແຫ່ດັ່ງກ່າວ ຈະມີ ຂະບວນຫວໍ່ ຂອງພະສົງ ທີ່ມາຈາກວັດຊຽງທອງ, ວັດອາຮາມ ແລະ ວັດວິຊຸນ ເພື່ອເຂົ້ານ່ວມພິທີຟ້ອນ ສະຫລອງ ຂອງຜີອາ ຮັກ ‘’ປູ່ເຍີ ຍ່າເຍີ’’.\nພະເຈົ້າມັນທາຕຸລາດ ສ້າງວັດນີ້ ໃສ່ເນີນພູນ້ອຍໜ່ວຍນຶ່ງ ໃນປີ 1818, ໃນເວລານັ້ນ ວັດປະ ກອບມີ ວິຫານ 1 ຫຼັງ ແລະ ທາດໃຫຍ່2ທາດ. ວິຫານຂອງວັດຫຼັງປັດຈຸບັນ ເປັນລັກສະນະ ທຳມະດາ ແບບຫ້ອງລອຍອ້ອມຮອບ ແລະ ມີເກົ້າຫ້ອງຂວາງ. ກ່ອນໜ້າປີ 1975, ວັດທາດຫຼວງ ເຄີຍເປັນສູນກາງ ຂອງພະລາຊະພິທີເພີງສົບ ພະບໍລົມມະວົງສານຸວົງ ຂັ້ນສູງ\nວັດສັງຄະໂລກ ສ້າງຂຶ້ນ ໃນປີ 1527 ໂດຍພະເຈົ້າ ໂພທິສະລາດ, ວິຫານຂອງວັດ ເປັນແບບທຳມະດາ, “ສັງເງືອກ“ ໃນເມື່ອກ່ອນ, ມີປະຕູ ແລະ ກຳແພງ ອ້ອມຮອບທັງສີ່ດ້ານ, ມີກຸຕິສົງ ຫົກຫຼັງ, ທາດສອງ ແລະ ຫໍກອງໜຶ່ງຫຼັງ. ວັດສັງຄະໂລກ ເຄີຍເປັນໜຶ່ງໃນສະຖານທີ່ສຳຄັນ ຂອງການສະເຫຼີມສະຫຼອງ ປີໃໝ່ລາວ, ຜູ້ປົກຄອງບ້ານເມືອງ ໃນເວລານັ້ນ ໄດ້ເດີນທາງມາຮ່ວມ ປະເພນີ ຫົດສົງພະພຸດທະຮູບ ແລະ ການຟ້ອນສະຫຼອງ ຂອງ “ປູເຍີ ຍ່າເຍີ“ ຢູ່ວັດນີ້.\nວັດລອງຄູນ ເປັນວັດແບບທຳມະດາ, ມີຫ້ອງ ແລະ ເຊຍດ່ຽວ. ສັນນິຖານວ່າ ສ້າງຂຶ້ນເປັນ ສອງໄລຍະ, ພາກສ່ວນທາງຫຼັງເປັນອັນເກົ່າ ມີອາຍຸ ນັບຕັ້ງແຕ່ສະຕະວັດທີ XIX. ເຊຍດ້ານໜ້າ ທີ່ມີເສົາສີ່ຫຼ່ຽມ, ແຕ່ກ່ອນບໍ່ມີຫົວເສົາປະດັບ, ໄດ້ສ້ອມແປງຄືນ ໃນປີ 1937 ໃນລາຊະການຂອງ ພະເຈົ້າ ສີສະຫວ່າງວົງ. ການສ້ອມແປງວັດຄັ້ງຫຼັງສຸດ ມີຂຶ້ນໃນປີ 1994. ນອກຈາກຮູບແຕ້ມ ຝາຜະໜັງ ທີ່ປະດັບຜາດ້ານໃນຂອງວັດ ທີ່ເປັນທານຊາດົກສິບຊາດ ຂອງພະພຸດທະເຈົ້າແລ້ວ, ແຕ່ກ່ອນບົດບາດທີ່ສຳຄັນຂອງວັດນີ້ ແມ່ນພິທີລາຊາພິເສກ. ພະເຈົ້າແຜນດິນ ຈະຕ້ອງໄດ້ຊົງເຂົ້າ ບຳເພັນທຳ ເປັນເວລາສາມວັນ ຢູ່ວັດລ້ອງຄູນ ກ່ອນຈະສະເດັດຂ້າມ ນ້ຳຂອງ ໄປເຂົ້າເມືອງທີ່ທ່າ ນ້ຳ ວັດຊຽງທອງ ກ່ອນໜ້າມື້ລາຊາພິເສກ.\nວັດນີ້ຕັ້ງຢູ່ທາງທິດເໜືອ ຂອງນ້ຳຄານ ແລະ ຢູ່ນອກຕົວເມືອງ ຕາມຮູບແບບຂອງວັດແລ້ວ ແມ່ນໃກ້ຄຽງກັບແບບຂອງ ວັດຊຽງເຫຼັກ, ສັນນິຖານວ່າ ວັດຊຽງຄ້ອງ ຄົງຈະສ້າງຂຶ້ນໃນທ້າຍ ສະຕະວັດທີ XIX. ວິຫານຂອງວັດ ເປັນແບບທຳມະດາ ມີຫ້ອງ ແລະ ເຊຍດ່ຽວ. ນັບຕັ້ງແຕ່ສ້າງວັດນີ້ຂຶ້ນມາ, ວັດນີ້ບໍ່ເຄີຍ ຖຶກແຕະຕ້ອງໃຫ້ເປເພ ຫຼື ບູລະນະສ້ອມແປງຈັກເທື່ອ.\nຖ້າເວົ້າໃນດ້ານທີ່ຕັ້ງພູມສາດແລ້ວ, ວັດນີ້ຕັ້ງຢູ່ທິດເໜືອ ຂອງນ້ຳຄານ ແລະ ຢູ່ນອກຕົວເມືອງ. ເປັນວັດທີ່ຕັ້ງຢູ່ເນີນດິນສູງ ຢູ່ທາງຫຼັງຂອງວັດມີທາດລູກໜຶ່ງ, ທາດນີ້ແມ່ນພະເຈົ້າອົງນົກ ເປັນຜູ້ສ້າງ ໃນກາງ ສະຕະວັດທີ XVIII. ສັນນິຖານວ່າ ແມ່ນຂຸນນາງເຊື້ອເຈົ້າຫຼວງພະບາງ ອົງໜຶ່ງຊື່ວ່າ ພະຍາ ຫອມສົມບັດ ເປັນຜູ້ສ້າງວັດຊຽງເຫຼັກ ໃນປີ 1896. ຕອນທີ່ສ້າງວັດ ໃນປີ 1921 ນັ້ນ, ວິຫານຂອງ ວັດ ຍັງຮັກສາໂຄງສ້າງເດີມໄວຢູ່. ວັດນີ້ເປັນວັດແບບທຳມະດາ ມີຫ້ອງ ແລະ ເຊຍດ່ຽວ,. ມີຫຼັງຄາ ດ່ຽວ ທີ່ມີສອງເທີບ.\nວັດນີ້ ຕັ້ງຢູ່ໃນບ້ານຂອງຊ່າງປັນໝໍ້, ແຄມນ້ຳຄານ ເແລະ ປັນວັດທີ່ ເພິ່ນບໍ່ຮູ້ຈັກມື້ສ້າງຄັກແນ່, ແຕ່ມີລັກສະນະ ໃກ້ຄຽງກັບວັດ ໃນສະຕະວັດທີ XVIII ແລະ XIX. ເປັນວັດແບບທຳມະດາ, ມີຫ້ອງ ແລະ ເຊຍດ່ຽວ, ວັດນີ້ຖືກເປເພ ໃນປີ 1948. ວິຫານຂອງວັດຖືກສ້າງຄືນ ໃນປີ 1951 ແລະ ໄດ້ຕໍ່ເຕີມໃຫ້ໃຫຍ່ອອກ ດ້ວຍການສ້າງສອງລະບຽງ ດ້ານຂ້າງໃສ່ຕື່ມ. ຈຸດສົນໃຈຂອງວິຫານນີ້ ແມ່ນຢູ່ທີ່ແທນ ພະປະທານ ເຊິ່ງມີລັກສະນະ ເປັນຫໍພະສາດແກ້ວ ທີ່ເປັນບ່ອນປະດິດສະຖານ ບັນດາພະພຸດທະຮູບ. ເຊິ່ງໃນນັ້ນ ເປັນພະພຸດທະຮູບ ຊົງເຄື່ອງໃນປາງ “ຊີ້ທໍລະນີເປັນພະຍານ“ ຕາມຂໍ້ມູນທ້ອງຖິ່ນເວົ້າວ່າ ພະພຸດທະຮູບ ສອງອົງນີ້ ອາດເອົາມາຈາກເມືອງຢູ່ໃກ້ໆ ເຂດຊາຍແດນ ລາວ-ຫວຽດນາມ.\nພະທາດພູສີ ແມ່ນທາດທີ່ມີການກໍ່ສ້າງ ໃນຜັງສີ່ຫຼ່ຽມຍາວ ຍ້ອນເຫດຜົນສະຖານທີ່ຕັ້ງ ທີ່ພິເສດ ຢູ່ເທີງຈອມພູ, ອົງພະທາດນີ້ ຕັ້ງໃສ່ຕີນຖານສາມຖ້ານ, ມີໃບເສມາ ຍອດດອກບົວ ປະດັບຢູ່ແຈ. ຢູ່ແຕ່ລະມູມຂອງພາກສ່ວນຕົ້ນຕໍ ຂອງອົງທາດນັ້ນ ປະດັບດ້ວຍເສດຕະສັດ ທີ່ເຮັດດ້ວຍທອງ ເຈັດຊັ້ນ ສີ່ອັນ. ຕັ້ງແຕ່ຕີນ ຮອດຈອມທາດ ແທກໄດ້ຊາວແອັດແມັດ. ເດີ່ນລະບຽງທີ່ຍື່ນອອກມາ ຈາກຕີນທາດ ເຮັດໃຫ້ສາມາດຫລຽວເຫັນ ທັດສະນິຍະພາບອັນງົດງາມ ສຸດທີ່ຈະພັນລະນາໄດ້ ຂອງເມືອງຫລວງ ພະບາງ.\nແຕ່ເດີມ ວັດນີ້ສ້າງຂື້ນໂດຍ ພະເຈົ້າອານຸຣຸດ ໃນປີ 1804. ຫລັງຈາກນັ້ນ ໃນປີ 1914 ໄດ້ມີການບູ ລະນະສ້ອມແປງວັດນີ້ ເປັນເທື່ອທຳອິດ, ຕໍ່ມາແມ່ນປີ 1936, ຊື່ງໃນໂອກາດດັ່ງກ່າວ ເພິ່ນໄດ້ສ້າງ ຂັ້ນໄດ ຈຳນວນ 328 ຂັ້ນ ໃສ່ຕື່ມ.\nເຖິງແມ່ນວ່າ ວິຫານ, ສາສະນະສະຖານ, ຈະມີລວດລາຍ ປະດັບເອ້ສີໜ້າ ແລະ ປະຕູກາງ ຈະເປັນແບບຂອງ ສະຕະວັດທີ XVIII ແລະ XIX ກໍ່ຕາມ, ຕຳນານໄດ້ເລົ່າໄວ້ວ່າ ວັດປາກອູ ສ້າງຂື້ນໂດຍ ພະເຈົ້າ ໄຊເສດຖາທິລາດ ໃນປີ 1547. ໃນໄລຍະການບູລະນະສ້ອມແປງ ແລະ ຂະຫຍາຍວັດ ໃນຕົ້ນສະຕະວັດທີ XX ໃນລາຊະການ ຂອງພະເຈົ້າ ສີສະຫວ່າງວົງ, ເພິ່ນໄດ້ສ້າງແງບ ໃສ່ດ້ານຂ້າງວິຫານຕື່ມອີກ\nວັດແຫ່ງນີ້ ຍັງຮັກສາເຂັດລັບຂອງມັນໄວ້ເປັນຢ່າງດີຢູ່, ສຳລັບວັນເວລາຂອງານກໍ່ສ້າງນັ້ນ ທ່ານ ລຸຍຟີ ໂນ ແລະ ຮ. ປາກມັງຈີເອ ສັນນິຖານວ່າ ສ້າງຂຶ້ນໃນລາຊະການຂອງພະເຈົ້າ ສຸລິຍະວົງສາ, ສ່ວນເຈົ້າຄຳໝັ້ນ ວົງກົດຣັດຕະນະ ນັກບັນທຶກປະວັດສາດຂອງພະລາຊະວົງ ເວົ້າວ່າ ສ້າງຂຶ້ນໃນສັງ ກາດ ປີ 1815 ໃນລາດສະການຂອງພະເຈົ້າອະນຸລຸດ\nແຕ່ເດີມວັດນີ້ເປັນແບບທຳມະດາ, ມີຫ້ອງ ແລະ ເຊຍດ່ຽວ, ປະກອບທັງຫຼັງຄາທີ່ມີເທີບດຽວ. ໜ້າຈົ່ວ ຂອງວິຫານ ແລະ ຝາພະໜັງດ້ານໜ້າ ເຄີຍປະດັບເຕັມໄປດ້ວຍຮູບ ແຕັມຝາພະໜັງອັນສວຍສົດງົດ ງາມ. ມີທາດແບບຫໍຜາສາດ ລູກດຽວທີ່ຕັ້ງຢູ່ຕໍ່ໜ້າວິຫານຂອງວັດ. ໃນປີ 1932 ເພິ່ນໄດ້ກໍ່ສ້າງກຸຕິສົງ3ຫຼັງສຳເລັດ ແລະ ວິຫານໜຶ່ງຫຼັງ ແບບທຳມະດາມີຫ້ອງ ແລະ ເຊຍດ່ຽວ ຊຶ່ງເປັນທີ່ສະດຸດຕາ ຍ້ອນການເອ້ທີ່ໜ້າຈົ່ວ ດ້ວຍໄມ້ຄວັດເປັນຮູບເທພະນົມ.\nການບູລະນະສ້ອມແປງ ທີ່ດຳເນີນໄປລະຫວ່າງ ປີ 1996 ແລະ 1969 ນັ້ນ ບໍ່ໄດ້ມີການປ່ຽນແປງ ລັກສະນະ ຮູບແບບ ຂອງວິຫານຫຼາຍປານໃດ. ຮູບແຕ້ມເກົ່າທີ່ຝາເຊຍກ້ຳໜ້າ ໄດ້ຖືກປ່ຽນແທນ ໂດຍ ຮູບແຕ້ມສີນ້ຳມັນ ທີ່ພະຍາຍາມຮຽນແບບຮູບພາບດັ່ງເດີມໄວ້. ປະຕູ ແລະ ປ່ອງຢ້ຽມທຸກປ່ອງ ແມ່ນ ເຮັດດ້ວຍໄມ້ຄວັດ, ເພິ່ນສັງເກດເຫັນວ່າ ຢູ່ບານປະຕູເຂົ້າດ້ານໜ້າ ມີເທວະຮູບທີ່ມີໜວດເຄົາຍາວ ແລະ ນຸ່ງເຄື່ອງຕາມຈີນຕະນາການ ແບບຈີນບູຮານ.\nໃນສະໄຫມກ່ອນ ວັດຊຽງທອງເຄີຍເປັນວັດ ‘’ປະຕູເມືອງ’’ ທັງເປັນທ່າຈອດເຮືອ ‘’ດ້ານເຫນືອ’’ສຳ ລັບການສະເດັດມາເຖິງ ແລະ ການສະເດັດປະພາດ ທາງລາຊະການ ຂອງພະມະຫາກະສັດ. ພ້ອມນັ້ນ, ບ່ອນນີ້ກະຍັງເປັນບ່ອນທີ່ນັກເດີນທາງ ທີ່ມີກຽດ ມາທາງເຮືອ ຕາມລຳແມ່ນ້ຳມາຈອດ ຫລື ພວກທີ່ມາແຕ່ສະຫຍາມໂດຍທາງບົກ ມາສຸດເສັ້ນທາງ ຢູ່ແຄມຝັງນ້ຳຂອງ ທາງຂວາ ທີ່ບ້ານຊຽງແມນ.\nວັດຊຽງທອງ ເປັນວັດທີ່ຕັ້ງຢູ່ ບ່ອນຄົບກັນລະຫວ່າງນ້ຳຂອງ ແລະ ປາກນ້ຳຄານ, ເປັນວັດທີ່ກ້ວາງ ແລະ ເກົ່າແກ່ທີ່ສຸດວັດຫນຶ່ງ ໃນບັນດາວັດວາອາຮາມ ຂອງຫລວງພະບາງ. ປະຫວັດຂອງວັດນີ້ ຕິດພັນກັບພົງສາວະດານ ຂອງການສ້າງຕັ້ງ ຕົວເມືອງທຳອິດແຫ່ງນີ້. ນິທານ ສືບຕໍ່ເລົ່າກັນມາວ່າ ແມ່ນລືສີສອງອົງ ໄດ້ເປັນຜູ້ປັກຫມາຍເຂດແດນສະຖານທີ່ ທີ່ຈະເປັນທີ່ຕັ້ງຂອງເມືອງໃນອານາຄົດນັ້ນ ໃສ່ໃກ້ໆກັບຕົ້ນທອງ.\nຕໍ່ມາແມ່ນສະໄຫມຂອງ ພໍ່ຄ້າຫມາກ-ຂາຍພູ ໄປແຕ່ວຽງຈັນ ຊຶ່ງໄດ້ຖືກເລືອກຈາກປະຊາຊົນ ໃຫ້ຂຶ້ນເປັນເຈົ້າຊີວິດອົງທຳອິດ ຂອງນະຄອນແຫ່ງນີ້ ຍ້ອນຄວາມເກັ່ງກ້າສາມາດຂອງເພິ່ນ ແລະ ຖວາຍພະນາມວ່າ ພະຍາຈັນທະພານິດ ສະຖິດສຸວັນນະພູມ. ພະອົງໄດ້ສ້າງພະລາຊະວັງ ແລະ ວັດຫລັງທຳອິດ ໃສ່ບ່ອນທີ່ລືສີສອງອົງໄດ້ຂີດຫມາຍໄວ້ກ່ອນແລ້ວນັ້ນ.\nຫລັງຈາກພື້ນນິທານ ຈັນທະພານິດແລ້ວ ກໍ່ນັ້ບວ່າເປັນເທື່ອທຳອິດ ທີ່ຕຳນານພື້ນເມືອງລາວເລົ່າວ່າ ແມ່ນພະເຈົ້າ ໄຊຍະເສດຖາທິລາດ ສ້າງວັດຊຽງທອງຂື້ນໃນປີ 1560. ວັດຊຽງທອງ ເປັນວັດແຫ່ງດຽວທີ່ມີໂຊກດີ ຫນີພົ້ນຈາກການເຜົາຜານ ໃນປີ 1887. ວັດຊຽງທອງໄດ້ຖືກບູລະສ້ອມແປງສອງຄັ້ງ: ໃນປີ 1928 ແລະ ລະຫວ່າງ 1952 ຫາ 1960. ໃນສະໄຫມພະເຈົ້າ ສີສະຫວ່າງວົງ ວິຫານຂອງວັດ ມີຮູບລັກສະນະ ການພັດທະນະຈາກແຜນຜັງທຳມະດາ ທີ່ມີສາມຫ້ອງລອຍ ແລະ ເຊຍດ່ຽວ, ສະແດງລັກສະນະພິເສດດ້ວຍຮູບເສັ້ນ ທີ່ກົມກືນກັນ ຂອງຫລັງຄາ ທີ່ສະລັບຊ້ອນກັນ ທັງແອ່ນອອກກວ່າທຳມະດາ. ຍອດຊໍ່ຟ້າຂອງຫລັງຄາ ເປັນຍອດຊໍ່ຟ້າແບບ 17 ຜາສາດ ແລະມີໂງ່ປະດັບຫົວນາກ. ການສ້ອມແປງໃຫຍ່ຄັ້ງຫລັງສຸດ ໂດຍພື້ນຖານແລ້ວແມ່ນ ແນໃສ່ການປະດັບເອ້ ແລະ ການກໍ່ສ້າງຫໍໄຫວ້ໃຫຍ່ ຂອງຫໍລາຊະໂກດ ຊຶ່ງເລີ້ມສ້າງຂຶ້ນໃນປີ 1962.\nສິລະປະຮູບແຕ້ມ ດ້ວຍລາຍຟອກຄຳ ໃສ່ພື້ນສີດຳ ໄດ້ຖືກນຳມາປະດັບໃສ່ສອງຝາດ້ານໃນ. ຍົກເວັ້ນຢູ່ຕີນຝາກ້ຳໃຕ້ ຂອງຝາກທິດຕາເວັນຕົກ ຊຶ່ງຍັງຮັກສາຮ່ອງຮອຍ ຂອງຮູບດັ້ງເດີມ ທີ່ຟອກຄຳໃສ່ພື້ນສີແດງ. ຢູ່ຫນ້າຈົ່ວດ້ານຫລັງຂອງວິຫານ, ຮູບປະດັບແບບ ໂມຊາອິກຕິດແກ້ວສີ ຝັງຊີມັງລົງພື້ນສີແດງ ໄດ້ຮັບການສ້ອມແປງຄືືນໃຫມ່ຫມົດ ແຕ່ຍັງຮັກສາໄວ້ເສັ້ນສີດັ້ງເດີມ ຢ່າງຄົບຖ້ວນ. ຮູບພາບທີ່ແຕ້ມແຕ່ງ ຢູ່ເທິງຫົວເສົານັ້ນ ແມ່ນຮູບຂອງພະພຸດທະເຈົ້າ ແລະ ພະເຈດີຮູບຫນຶ່ງ ທີ່ສະແດງເຖິງຕອນ ພະພຸດທະເຈົ້າ ສະເດັດຈາກ ດາວະດິງສາ ພ້ອມດ້ວຍເທວະຍຸດາ 33 ອົງ. ຢູ່ລຸ່ມລົງມາ, ເພື່ອເປັນທີ່ລະນຶກໃຫ້ແກ່ ລຶສີສອງອົງ ທີ່ເປັນຜູ້ຂີດຫມາຍສະຖານທີ່ ຂອງອານາຈັກໃນອານາຄົດນັ້ນ ເພິ່ນໄດ້ເຮັດຮູບຂອງ ‘’ຕົ້ນທອງ’’ ໄວ້ເປັນຫລັກຖານ.\n0 #2 yaoxuemei 2018-01-16 03:56\n0 #1 20170511 xushengda 2017-05-12 08:10


Reeducação alimentar - DietaJá\n2 ທັນວາ 2014\nໃນໂລກຂອງອາຫານການກິນ, ມັນເປັນເລື່ອງ ທຳ ມະດາທີ່ຄົນເຮົາຕ້ອງທົດລອງອາຫານທຸກຊະນິດແລະອາຫານທີ່ບໍ່ມີສຸຂະພາບດີກ່ວາທີ່ພວກເຂົາປະເຊີນຢູ່ໃນເວລາດຽວກັນ: ເພື່ອຫຼຸດນ້ ຳ ໜັກ ແລະຮັກສາສຸຂະພາບ, ຈາກນັ້ນກໍ່ຍັງຮັກສາຜົນໄດ້ຮັບເປັນເວລາຫຼາຍປີ, ໂດຍການເຮັດ ການສຶກສາຄືນ ໃໝ່ ກ່ຽວກັບອາຫານ. ສິ່ງທີ່ ເໝາະ ສົມແມ່ນການຊອກຫາຜູ້ຊ່ຽວຊານດ້ານວິຊາຊີບເຊັ່ນ: ນັກໂພຊະນາການ, ແຕ່ໃນບົດຄວາມນີ້ພວກເຮົາຈະໃຫ້ ຄຳ ແນະ ນຳ ບາງຢ່າງກ່ຽວກັບວິທີການ ດຳ ເນີນໂຄງການ ໃໝ່ ຂອງການກິນອາຫານທີ່ມີສຸຂະພາບດີຕໍ່ຊີວິດ.\nໃນເວລາທີ່ມັນເປັນປະເພນີທີ່ຈະກືນກິນ“ ກົບ” ຫຼາຍ, ປ່ອຍໃຫ້ສະຖານະການຕ່າງໆສາມາດແກ້ໄຂໄດ້ໂດຍການສົນທະນາຫຼືພວກເຮົາເຄັ່ງຕຶງຫຼາຍເກີນໄປ, ມັນເປັນເລື່ອງ ທຳ ມະດາທີ່ຈະເອົາມັນໄປກິນ. ຫຼັງຈາກທີ່ທັງ ໝົດ, ໂດຍພື້ນຖານແລ້ວມັນເປັນບ່ອນປອດໄພ, ເພາະວ່າການກິນອາຫານແມ່ນກິດຈະ ກຳ ທີ່ເຮັດໃຫ້ມີຄວາມສຸກແລະສະບາຍ. ພະຍາຍາມແກ້ໄຂສະຖານະການແບບນີ້ສະ ເໝີ ເພື່ອວ່າອາຫານບໍ່ໄດ້ຖືກໃຊ້ເປັນຄອກອາລົມ.\nນອກເຫນືອໄປຈາກການແບ່ງອາຫານໃນເວລາກາງເວັນເພື່ອຫລີກລ້ຽງການຫິວແລະຮັກສາຮ່າງກາຍໃຫ້ໄດ້ຮັບການ ບຳ ລຸງສະເຫມີ, ວິທີການທີ່ ເໝາະ ສົມແມ່ນການວາງແຜນອາຫານນ້ອຍໆທີ່ທ່ານຈະມີຕະຫຼອດມື້. ມັນເປັນສິ່ງ ສຳ ຄັນທີ່ຕ້ອງຈື່ ຈຳ ແຈກຢາຍສ່ວນຂອງ ໝາກ ໄມ້, ຜະລິດຕະພັນນົມ, ຜັກ, ຊີ້ນແລະອື່ນໆ. ຫຼັງຈາກທີ່ໃຊ້ເວລາ, ທ່ານຈະໄດ້ຮັບການປະຕິບັດແບບນີ້ໂດຍອັດຕະໂນມັດ, ຍ້ອນວ່າມັນເປັນສ່ວນຫນຶ່ງຂອງການປະຕິບັດ.\nກຽມພ້ອມທີ່ຈະໄປຊື້ເຄື່ອງ - ໂດຍສະເພາະອາຫານ - ໂດຍເຮັດລາຍການຢ່າງລະມັດລະວັງ. ທີ່ຫ້າງສັບພະສິນຄ້າ, ກວດກາຄືນຄວາມຖືກຕ້ອງແລະຂໍ້ມູນດ້ານໂພຊະນາການຂອງຜະລິດຕະພັນ. ບາງທີການປ່ຽນແປງຂອງຍີ່ຫໍ້ສາມາດເພີ່ມລົດຊາດແລະສານອາຫານ.\nຄວາມຕ້ອງການ ສຳ ລັບການປະສົມປະສານ\nມັນເປັນເລື່ອງ ທຳ ມະດາເກືອບທັງ ໝົດ: ອາຫານທັງ ໝົດ ແມ່ນດີກ່ວາອາຫານທີ່ປຸງແຕ່ງແລ້ວ. ນີ້ແມ່ນຍ້ອນວ່າສານອາຫານບໍ່ໄດ້ສູນເສຍໄປໃນການປັບປຸງ, ນອກ ເໜືອ ຈາກການອຸດົມໄປດ້ວຍເສັ້ນໄຍແລະອີ່ມຕົວໃນຮ່າງກາຍໄດ້ດົນ, ຊ່ວຍໃນການຖ່າຍທອດ ລຳ ໄສ້ແລະຊ່ວຍໃຫ້ພະລັງງານສູງສະ ເໝີ. ພະຍາຍາມເພີ່ມເຂົ້າໂອດເຂົ້າໃນອາຫານ, ຍົກຕົວຢ່າງ, ກິນກ້ວຍປົນກັບບ່ວງນໍ້າເຜິ້ງແລະບ່ວງກາເຟອີກ ໜຶ່ງ ບ່ວງ ສຳ ລັບອາຫານເຊົ້າ.\nມັນບໍ່ມີປະໂຫຍດຫຍັງເລີຍທີ່ຈະເຮັດໃຫ້ທ່ານຂາດອາຫານທີ່ທ່ານມັກທັງ ໝົດ, ເພາະວ່າສິ່ງນີ້ຈະເຮັດໃຫ້ທ່ານບໍ່ພໍໃຈຫຼາຍໃນໄລຍະເວລາ. ສິ່ງທີ່ດີທີ່ສຸດແມ່ນບໍ່ໃຫ້ ທຳ ຮ້າຍເຂົ້າ ໜົມ ຫວານແລະອາຫານທີ່ມີໄຂມັນ, ແຕ່ບໍ່ຄວນຍົກເວັ້ນພວກມັນອອກຈາກອາຫານ. ທີ່ຈິງການກິນອາຫານໂດຍບໍ່ມີຄວາມສຸກກາຍເປັນພາລະທີ່ແທ້ຈິງ.\nພະຍາຍາມໃຫ້ມີຄວາມຫ້າວຫັນໃນການເຮັດວຽກປະ ຈຳ ວັນຂອງທ່ານ, ເຖິງວ່າທ່ານຈະໄດ້ຮັກສາການອອກ ກຳ ລັງກາຍຢູ່ເລື້ອຍໆ, ເພາະວ່າຄວາມຂີ້ຕົວະຈະເຮັດໃຫ້ທ່ານຫຍຸ້ງຍາກກວ່າເກົ່າ. ທ່ານບໍ່ ຈຳ ເປັນຕ້ອງຂຶ້ນຂັ້ນໄດ XNUMX ຊັ້ນໃນແຕ່ລະມື້: ລອງຂຶ້ນໄປທີ່ສິບຂອງລິຟແລະຍ່າງສອງຂ້າງອື່ນ. ຫຼື, ໃຊ້ລົດຖີບເພື່ອໄປແລະອອກ ກຳ ລັງກາຍຫລືເຂົ້າ ໜົມ ປັງ, ລົງຈາກບ່ອນຈອດລົດກ່ອນ, ເຕັ້ນ ລຳ ໃນຂະນະທີ່ທ່ານ ທຳ ຄວາມສະອາດເຮືອນ, ເຮັດໃຫ້ຈິນຕະນາການຂອງທ່ານຮ້າຍໄປ.\nດື່ມນ້ ຳ ຫລາຍຂື້ນ - ມັນ ໜ້າ ປະຫລາດໃຈຫລາຍທີ່ຄວາມແຕກຕ່າງນອກຈາກການເພີ່ມນ້ ຳ ສອງສາມຈອກໃນເວລາກາງເວັນສາມາດເຮັດໃຫ້ທ່ານ: ມັນຊ່ວຍໃຫ້ຜິວພັນດີຂື້ນ, ຫຼຸດຜ່ອນອາການບວມໂດຍການຮັກສານ້ ຳ, ຮັກສາແລະປັບປຸງການສື່ສານຂອງເຊນ, ເຮັດໃຫ້ຮ່າງກາຍເສື່ອມສະພາບຍ້ອນວ່າ ໝາກ ໄຂ່ຫຼັງຈະເຮັດວຽກ ມີປະສິດທິຜົນຫລາຍຂື້ນ, ນອກ ເໜືອ ໄປຈາກສິ່ງທີ່ ຈຳ ເປັນພື້ນຖານຕໍ່ຊີວິດມະນຸດ.


ເພື່ອນໆຮູ້ບໍ່ວ່າ – LaoHomLao\nເພື່ອນໆຮູ້ບໍ່ວ່າ ສະຫະລັດອາເມລິກາເປັນປະເທດທຳອິດທີ່ໄດ້ມອບອຸປະກອນປ້ອງກັນຕົນເອງ (PPE) ໃຫ້ແກ່ລັດຖະບານ ສປປ ລາວ ໃນການໂຕ້ຕອບກັບໂຄວິດ 19. ມາເບິ່ງວິດີໂອ #ທ່ານທູດປີເຕີ ແລະ ທ່ານນາງ ດຸສະດີ ທີ່ໄດ້ເວົ້າກ່ຽວກັບ ສະຫະລັດອາເມລິກາໃນການເສີມສ້າງລະບົບສາທາ ໃນ ສປປ ລາວ ແລະ ການເຮັດວຽກຄຽງບ່າຄຽງໄລ່ກັບຄູ່ຮ່ວມງານໃນຂະແໜງສາທາຢູ່ ສປປ ລາວ ໃນຫຼາຍປີທີ່ຜ່ານມາ. ທ່ານທູດ ປີເຕີ ໄດ້ກ່າວວ່າ “ພວກເຮົາພາກພູມໃຈທີ່ຈະບອກທ່ານວ່າ ສະຫະລັດອາເມລິກາ ຈະຢູ່ຄຽງຂ້າງພວກທ່ານ ແລະ ຈະຮ່ວມຕໍ່ສູ້ກັບທ່ານ ເພື່ອວ່າພວກເຮົາຈະສາມາດຂ້າມຜ່ານສະຖານະການອັນຫຍຸ້ງຍາກນີ້ໄປພ້ອມໆກັນ! ສູ້ສູ້ເດີ.\nDid you know the United States was the first country to donate medical supplies to the Government of Laos to respond to COVID -19? Check out this video of Ambassador Peter and Dusadee talking about how the United States is strengthening public health systems in Lao PDR and working side-by-side with Lao health partners for many years. Ambassador Peter said, “I am proud to tell you that the United States is on your side and we will continue fighting alongside all of you so that we can overcome this difficult situation together.”\nເພື່ອນໆຮູ້ບໍ່ວ່າ ສະຫະລັດອາເມລິກາເປັນປະເທດທຳອິດທີ່ໄດ້ມອບອຸປະກອນປ້ອງກັນຕົນເອງ (PPE) ໃຫ້ແກ່ລັດຖະບານ ສປປ ລາວ ໃນການໂຕ້ຕອບກັບໂຄວິດ 19. ມາເບິ່ງວິດີໂອ #ທ່ານທູດປີເຕີ ແລະ ທ່ານນາງ ດຸສະດີ ທີ່ໄດ້ເວົ້າກ່ຽວກັບ ສະຫະລັດອາເມລິກາໃນການເສີມສ້າງລະບົບສາທາ ໃນ ສປປ ລາວ ແລະ ການເຮັດວຽກຄຽງບ່າຄຽງໄລ່ກັບຄູ່ຮ່ວມງານໃນຂະແໜງສາທາຢູ່ ສປປ ລາວ ໃນຫຼາຍປີທີ່ຜ່ານມາ. ທ່ານທູດ ປີເຕີ ໄດ້ກ່າວວ່າ “ພວກເຮົາພາກພູມໃຈທີ່ຈະບອກທ່ານວ່າ ສະຫະລັດອາເມລິກາ ຈະຢູ່ຄຽງຂ້າງພວກທ່ານ ແລະ ຈະຮ່ວມຕໍ່ສູ້ກັບທ່ານ ເພື່ອວ່າພວກເຮົາຈະສາມາດຂ້າມຜ່ານສະຖານະການອັນຫຍຸ້ງຍາກນີ້ໄປພ້ອມໆກັນ! ສູ້ສູ້ເດີ. Did you know the United States was the first country to donate medical supplies to the Government of Laos to respond to COVID -19? Check out this video of Ambassador Peter and Dusadee talking about how the United States is strengthening public health systems in Lao PDR and working side-by-side with Lao health partners for many years. Ambassador Peter said, “I am proud to tell you that the United States is on your side and we will continue fighting alongside all of you so that we can overcome this difficult situation together.”\nPosted by U.S. Embassy Vientiane on Tuesday, April 21, 2020\n← ຄວາມແຫ້ງແລ້ງ: ຄວາມແຫ້ງແລ້ງແລະເຂື່ອນ ຊຸດໂຊມ ພະລັງແມ່ນໍ້າຂອງ


Vientiane Mai Online - ຮ່າງລັດຖະທຳມະນູນໃໝ່ຂອງກູບາ ຮັບຮູ້ບົດບາດຂອງຕະຫຼາດ ແລະ ການຄອບຄອງຂອງເອກະຊົນVientiane Mai Online\nວັນສຸກ ທີ 21 ກຸມພາ 2020 08:07:35\nຮ່າງລັດຖະທຳມະນູນໃໝ່ຂອງກູບາ ຮັບຮູ້ບົດບາດຂອງຕະຫຼາດ ແລະ ການຄອບຄອງຂອງເອກະຊົນ\n571 17 ກ.ລ. 2018 ຂ່າວຕ່າງປະເທດ\nໜັງສືພິມ ກຣານມາ ລາຍວັນ ຊຶ່ງເປັນກະບອກສຽງຂອງພັກກອມມູນິດກູບາ ສະບັບອອກ ວັນທີ 14 ກໍລະກົດທີ່ຜ່ານມາໃຫ້ຮູ້ວ່າ ຮ່າງລັດຖະທຳມະນູນໃໝ່ຂອງກູບາ ທີ່ຈະນຳສະເໜີ ຕໍ່ສະພາແຫ່ງຊາດ ເພື່ອພິຈາລະນາ ໃນທ້າຍເດືອນກໍລະກົດນີ້ ຈະໄດ້ຍອມຮັບບົດບາດຂອງຕະຫຼາດ ແລະການຄອບຄອງຂອງພາກເອກະຊົນ.\nໃນການນຳສະເໜີລາຍລະອຽດ ກ່ຽວກັບຮ່າງລັດຖະທຳມະນູນໃໝ່ນັ້ນ ໜັງສືພິມດັ່ງກ່າວ ໄດ້ຄັດສະເໜີໃຫ້ຮູ້ວ່າ: “ລະບົບເສດຖະກິດ (ຂອງກູບາ) ຈະຮັກສາໄວ້ຊຶ່ງຫຼັກການອັນເປັນພື້ນຖານ ກ່ຽວກັບການຄອບຄອງສັງຄົມນິຍົມຂອງທົ່ວປວງຊົນ ແຕ່ວ່າຈະເພີ່ມເຕີມການຮັບຮູ້ບົດບາດ ຂອງຕະຫຼາດ ແລະຂອງບັນດາຮູບການຄອບຄອງໃໝ່ ໃນນັ້ນມີການຄອບຄອງຂອງເອກະຊົນ.”\nໃນເດືອນມິຖຸນາທີ່ຜ່ານມາ ທ່ານ ຣາອູນ ກັສໂຕຣ ເລຂາທີໜຶ່ງ ຂອງພັກກອມມູນິດກູບາ ໄດ້ຊີ້ນຳໂດຍກົງຕໍ່ຄະນະກຳມະການຮ່າງລັດຖະທຳມະນູນ ຊຶ່ງເປັນທີ່ຄອງຄອຍ ວ່າຈະມີການ ປ່ຽນແປງທີ່ສຳຄັນຫຼາຍປະການ ເມື່ອທຽບໃສ່ລັດຖະທຳມະນູນສະບັບປີ 1976 ທີ່ໃຊ້ຢູ່ໃນປັດຈຸບັນ ຊຶ່ງໄດ້ຮັບການດັດແກ້ພຽງເທື່ອດຽວໃນປີ 2002 ນັ້ນ.\nທ່ານ ຣາອູນ ກັສໂຕຣ ໄດ້ປະກາດກ່ຽວກັບຄວາມຕ້ອງການປ່ຽນແປງລັດຖະທຳມະນູນ ເມື່ີອປີ 2011 (ໃນຖານະທີ່ີທ່ານເປັນປະທານສະພາແຫ່ງລັດ ແລະ ສະພາລັດຖະມົນຕີ) ຫຼັງຈາກທີ່ໄດ້ດຳເນີນ ການປ່ຽນແປງ ທາງດ້ານເສດຖະກິດຫຼາຍລາຍການ ໄປໃນທິດທາງເປີດປະຕູໃຫ້ແກ່ການລົງທຶນ ຈາກຕ່າງປະເທດ ແລະອະນຸຍາດໃຫ້ມີຮູບການ “ແຮງງານເຮັດທຸລະກິດດ້ວຍຕົນເອງ” ສາມາດ ເຄື່ອນໄຫວໄດ້.\nຕົວເລກຢ່າງເປັນທາງການຂອງກູບາ ທີ່ຫາກໍໄດ້ນຳອອກມາປະກາດນັ້ນ ໃຫ້ຮູ້ວ່າ ປັດຈຸບັນນີ້ ຈຳນວນ “ແຮງງານເຮັດທຸລະກິດດ້ວຍຕົນເອງ” ຢູ່ໃນກູບາ ພວມມີຢູ່ທີ່ລະດັບ 591.000 ຄົນ ກວມເອົາປະມານ 13% ຂອງກຳລັງແຮງງານໃນທົ່ວປະເທດ.\nເກືອບ 74% ຂອງມູນຄ່າການສົ່ງອອກຜັກ ແລະ ໝາກໄມ້ຂອງຫວຽດນາມ ແມ່ນໄປທີ່ຈີນ


ຕົວແບບ : PR9281800 Product Part: Vanity + Countertop + ຂະ ໜາດ ກະຈົກ: Vanity: 1800*550*885、ກະຈົກ: 570*45*1200*2pcs Color: Ash or customized Material: Solid ash wood, ຫິນອ່ອນ ທຳ ມະຊາດ, ຮາດແວ DTC. 1.2ປະຕູອ່ອນ 2. Two soft-closedrawers 3. ລະດັບຄວາມສູງທີ່ສາມາດປັບໄດ້ 4. ຫິນອ່ອນ ທຳ ມະຊາດ 5. ສີທີ່ເປັນມິດກັບສິ່ງແວດລ້ອມ 6. ລົດດ້ວຍມືເປົ່າ 7. ກະຈົກກອບໄມ້…\nຕົວແບບ : PR886 Product Part: Vanity + Countertop + ຂະ ໜາດ ກະຈົກ: Vanity: 1350*600*850、ກະຈົກ: 540*40*1000 ສີ: Ash or customized Material: Solid ash wood, ຫິນອ່ອນ ທຳ ມະຊາດ, ຮາດແວ DTC. 1.2ປະຕູອ່ອນ 2. Two concealed drawers inside 3. ລະດັບຄວາມສູງທີ່ສາມາດປັບໄດ້ 4. ຫິນອ່ອນ ທຳ ມະຊາດ. 5. ສີທີ່ເປັນມິດກັບສິ່ງແວດລ້ອມ 6. ລົດດ້ວຍມືເປົ່າ 7. ໄມ້ ...\nຕົວແບບ : PR-7281 Product Part: Vanity + Countertop + ຂະ ໜາດ ກະຈົກ: Vanity: 800*550*850 ກະຈົກ: 750*130*900 ສີ: ວັດສະດຸສີຂາວຫຼືປັບແຕ່ງເອງ: ໄມ້ຢາງແຂງ, ໄມ້ອັດ, ຫິນອ່ອນ ທຳ ມະຊາດ, ຮາດແວ DTC. 1. 2ປະຕູອ່ອນ 2. ລະດັບຄວາມສູງທີ່ສາມາດປັບໄດ້ 3. ຫິນອ່ອນ ທຳ ມະຊາດ. 4. ສີທີ່ເປັນມິດກັບສິ່ງແວດລ້ອມ 5. ລົດດ້ວຍມືເປົ່າ 6. ໄມ້ປະດັບຫລູຫລາແບບຫລູຫລາ Q1: What's the…\nModel PR-924 2000 Cabinet Size 2000*540*750 mm Mirror Size 2005*200*775 mm Material Oak wood Countertop Natural marble Basin 1280℃ one time molding ceramic basin. ຄວາມ ໜາ ຂອງກາວ>1.1mm Mirror Material Oak wood frame ,5mm copper free silver mirror Color Oak opening paint Hardware DTC soft closing hinge & under mounted drawer…\nModel FQ-500 1210 Cabinet Size 1210*550*850 mm Mirror Size 500*700mm*2 Material plywood in painting finished Countertop Solid face Basin 1280℃ one time molding ceramic basin. ຄວາມ ໜາ ຂອງກາວ>1.1mm Mirror Material LED mirror ,5mm copper free silver mirror Color Light white paint Hardware DTC soft closing hinge & under mounted drawer…\n123ຕໍ່ໄປ>...4 ຫນ້າ 1 ຂອງ 4


ເຄື່ອງມືຜ່າຕັດໂຮງງານຜະລິດ, ສະຫນອງ | ຈີນຜູ້ຜະລິດເຄື່ອງມືຜ່າຕັດ\nຫນ້າທໍາອິດ» ຜະລິດຕະພັນ » ອຸປະກອນການແພດ » ເຄື່ອງມືຜ່າຕັດ\nໂດຍທົ່ວໄປແລ້ວ electrosurgical EB05 ລວມຄວາມຄ່ອງຕົວແລະຄວາມປອດໄພ, ສໍາລັບທຸກຂັ້ນຕອນ electrosurgical ທົ່ວໄປເຊັ່ນ: ການຕັດແລະການຕົກຕະກອນໃນຄລີນິກ, ຫ້ອງການແລະຫ້ອງສຸກເສີນ.\nໂດຍທົ່ວໄປແລ້ວ electrosurgical EB03 ເປັນຫນ່ວຍ electrosurgical ອະເນກປະສົງສໍາລັບການທັງຫມົດຂັ້ນຕອນປະມານການຜ່າຕັດຜ່ານທັງຫມົດປະເພດຂອງຈຸລັງ. ມັນໄດ້ປະສົມປະສານຜົນຜະລິດພະລັງງານເຈັດ, ຈຸລັງຕອບສະຫນອງແລະປະຕິບັດຫນ້າການຮັບຮູ້ອັດຕະໂນມັດທີ່ຫມັ້ນຄົງຫລືແຍກຄືນໄຟຟ້າ, ທີ່ເຈັບສາມາດປະຕິບັດການດໍາເນີນງານຢ່າງຊັດເຈນແລະຄວາມປອດໄພ.\nໂດຍທົ່ວໄປແລ້ວ LS2000 electrosurgical ເປັນຫນ່ວຍບໍລິການທີ່ເຊື່ອຖືໄດ້ electrosurgical ສໍາລັບລະບຽບການ loop electrosurgical ຊົມໃຊ້ (LEEP) ໃນ gynecology. ມີຜົນຜະລິດຫ່າງໄກສອກຫລີກສູງສຸດ, ປະຈຸບັນການຕິດຕາມແລະການຊົດເຊີຍການເຮັດວຽກອັດຕະໂນມັດເຖິງ 150 ວັດ, ມັນສາມາດເຮັດການຕັດຄວາມແມ່ນຍໍາສູງແລະການຕົກຕະກອນທີ່ມີຄວາມສ່ຽງເສຍຫາຍຄວາມຮ້ອນຕ່ໍາ.\nExcelim-04 ເປັນນະວັດກໍາ, ລະບົບນໍາທິດຄອມພິວເຕີ, ການຊ່ວຍເຫຼືອໄຟຟ້າຜ່າຕັດ, ຊຶ່ງຖືກນໍາໃຊ້ຢ່າງກວ້າງຂວາງສໍາລັບການສະແດງການຜ່າຕັດ, ການວາງແຜນແລະນໍາທິດທີ່ຈະຊ່ວຍຫຼຸດຜ່ອນການບາດເຈັບ iatrogenic ຈາກຈຸລັງສະຫມອງອ້ອມຂ້າງແລະຫຼຸດຜ່ອນຄວາມສ່ຽງສໍາລັບການພາວະແຊກຊ້ອນຜ່າຕັດໃນຂັ້ນຕອນກ່ຽວກັບກະໂຫລກ (ເຊັ່ນ: Neurology, cranial ແລະສັນຍະກໍາ ENT).


ແຂວງວຽງຈັນ ທາບທາມເນື້ອໃນຮ່າງບົດລາຍງານການເມືອງ ແລະ ຮ່າງແຜນພັດທະນາ - Viengchanh News\nແຂວງວຽງຈັນ ທາບທາມເນື້ອໃນຮ່າງບົດລາຍງານການເມືອງ ແລະ ຮ່າງແຜນພັດທະນາ\nແຂວງວຽງຈັນ ທາບທາມເນື້ອໃນຮ່າງບົດລາຍງານການເມືອງ ແລະ ຮ່າງແຜນພັດທະນາເສດຖະກິດ-ສັງຄົມ ເພຶ່ອສະເໜີຕໍ່ກອງປະຊຸມໃຫຍ່ຜູ້ແທນອົງຄະນະພັກແຂວງ ຄັ້ງທີ VI.\nກອງປະຊຸມທາບທາມເນື້ອໃນຮ່າງບົດລາຍງານການເມືອງຂອງຄະນະບໍລິຫານງານພັກແຂວງ ແລະ ຮ່າງບົດລາຍງານຫຍໍ້ແຜນພັດທະນາເສດຖະກິດ-ສັງຄົມ5ປີ (2021-2025) ຄັ້ງທີ VI ຂອງແຂວງວຽງຈັນ ໄດ້ຈັດຂຶ້ນໃນລະຫວ່າງວັນທີ 20-21 ສິງຫາ 2020 ນີ້ ຢູ່ທີ່ສູນວັດທະນະທຳຂອງແຂວງ, ມີບັນດາຄະນະພັກ, ຫົວໜ້າ, ຮອງຫົວໜ້າຂະແໜງ ຈາກ7ພາກສ່ວນຂອງແຂວງເຂົ້າຮ່ວມທາບທາມ ຄື: ພະແນກຖະແຫຼງຂ່າວ, ວັດທະນະທຳ ແລະ ທ່ອງທ່ຽວ, ພະແນກສຶກສາທິການ ແລະ ກິລາ, ພະແນກສາທາລະນະສຸກ, ພະແນກແຮງງານ ແລະ ສະວັດດີການສັງຄົມ, ໂຮງໝໍແຂວງ, ວິທະຍາໄລເຕັກນິກ ແລະ ໂຮງຮຽນ ມສ ໂພນໝີ.\nໃນກອງປະຊຸມທາບທາມຄັ້ງນີ້ ອານຸກຳມະການເນື້ອໃນກອງປະຊຸມໃຫຍ່ຜູ້ແທນອົງຄະນະພັກແຂວງ ຄັ້ງທີ VI ໄດ້ຜັດປ່ຽນກັນຂຶ້ນຜ່ານ ຮ່າງບົດລາຍງານການເມືອງຂອງຄະນະບໍລິຫານງານພັກແຂວງ ແລະ ຮ່າງບົດລາຍງານຫຍໍ້ແຜນພັດທະນາເສດຖະກິດ-ສັງຄົມ5ປີ (2021-2025) ຄັ້ງທີ VI ຂອງແຂວງວຽງຈັນ\nເຊິ່ງຮ່າງລາຍງານດັ່ງກ່າວນີ້ ແມ່ນໄດ້ຜ່ານການເກັບກຳຂໍ້ມູນ, ວິເຄາະ, ວິໄຈ, ສັງລວມ ແລະ ຜ່ານການຄົ້ນຄວ້າປຶກສາຫາລືເອກະພາບໃນອານຸກຳມະການເນື້ອໃນກອງປະຊຸມໃຫຍ່ຂອງແຂວງ ແລະ ໄດ້ນຳສະເໜີຜ່ານກອງປະຊຸມຄົບຄະນະບໍລິຫານງານພັກແຂວງ ຄັ້ງທີ 10 ແລະ ຄັ້ງທີ 11 ສະໄໝທີ V ຂອງອົງຄະນະພັກແຂວງ, ສະເໜີຜ່ານກອງປະຊຸມສຳມະນາວິທະຍາສາດຂັ້ນແຂວງ ແລະ ກອງປະຊຸມທົດລອງການທາບທາມຢູ່ທີ່ເມືອງວຽງຄຳ.\nໃນກອງປະຊຸມທາບທາມຄັ້ງນີ້ ຜູ້ເຂົ້າຮ່ວມໄດ້ພ້ອມກັນມີຄຳຄິດ, ຄຳເຫັນ ເພຶ່ອຈະນຳເອົາເນື້ອໃນການປະກອບຄຳເຫັນ ແລະ ຈິດໃຈຜົນໄດ້ຮັບຂອງກອງປະຊຸມໃນຄັ້ງນີ້ ປະກອບເຂົ້າໃສ່ຮ່າງບົດລາຍງານການເມືອງ ແລະ ຮ່າງແຜນພັດທະນາເສດຖະກິດ-ສັງຄົມ ແລະ ທິດທາງແຜນການ5ປີຕໍ່ໜ້າ\nໃຫ້ອຸດົມສົມບູນ ທີ່ຈະລາຍງານຕໍ່ກອງປະຊຸມໃຫຍ່ຜູ້ແທນອົງຄະນະພັກແຂວງ ຄັ້ງທີ VI ທີ່ຈະໄຂຂຶ້ນໃນຕໍ່ໜ້ານີ້.\nPrevious ກຸ່ມບ້ານໂນນໄຮໄດ້ຮັບການເຊື່ອມຊຶມມະຕິກອງປະຊຸມຄົບຄະນະ ຄັ້ງທີ10ຂອງຄະນະບໍລິຫານງານສູນກາງພັກ ສະໄໝທີX\nNext ແນວລາວສ້າງຊາດເມືອງກາສີ ສຳເລັດກອງປະຊຸມໃຫຍ່ ຄັ້ງທີVI


ໂດຍ: 02 ມີນາ 2018 (10.07 ນ.) Read : 698\nJaguar ເປີດຕົວ I-PACE ທີ່ບໍ່ພຽງເປັນລົດພະລັງງານໄຟຟ້າຮຸ່ນທຳອິດຂອງແບລນເທົ່ານັ້ນ ແຕ່ຍັງມາພ້ອມເຕັກໂນໂລຊີປັນຍາປະດິດທີ່ທັນສະໃໝ,ຊຸດແບັດລີທຽມ-ໄອ໋ອ້ອນໃຊ້ຂະໜາດ 90 ກິໂລວັດຊົ່ວໂມງ ມີເຊວທັງໝົດ 432 ເຊວໂດຍສາມາດຂີ່ໄດ້ໃກເຖິງ 475 ກມ. ເຈົ້າຂອງລົດຍັງສາມາດສາກແບດໃຫ້ໄດ້ໄດ້ 80% ພາຍໃນເວລາພຽງ 85 ນາທີດ້ວຍລະບົບສາກໄຟແບບດ່ວນ 50 ກິໂລວັດ ໃນຂະນະທີ່ລະບົບສາກໄຟ 100 ກິໂລວັດຈະຫຼຸດໄລຍະເວລາສາກພຽງ 40 ນາທີ່ເທົ່ານັ້ນ.\nທ່ານ ອຽນໂຮແບນ ຜູ້ບໍລິຫານລະດັບສູງຂອງ Jaguar ກ່າວວ່າ “ເຮົາໄດ້ພັດທະນາເຕັກໂນໂລຊີແບັດ ແລະລະບົບວິສະວະກຳຂອງລົດຂຶ້ນມາໃໝ່ທັງໝົດເພື່ອເພີ່ມປະສິດທິພາບໃນການຂັບຂີ່ ຄວາມລູ່ລົມຕາມຫຼັກອາກາດກົນລະສາດ ແລະພື້ນທີ່ໃນຫ້ອງໂດຍສານທີ່ກ້ວາງຂວາງ I-PACE ເປັນລົດ Jaguar ຢ່າງແທ້ຈິງທີ່ໃຫ້ຄວາມສຳຄັນກັບຜູ້ຂັບຂີ່ທີ່ມັກຮັກລົດໄຟຟ້າ ປ້ຳນ້ຳມັນເປັນເລື່ອງຂອງອະດີດ ແຕ່ການສາກດ້ວຍໄຟຟ້າຄືສິ່ງທີ່ເຮົາຈະໃຊ້ງານ”\nສຳລັບລູກຄ້າທີ່ຕ້ອງການສາກໄຟບ້ານທົ່ວໄປ (7 ກິໂລວັດ) ຈະຕ້ອງໃຊ້ເວລາປະມານ7ຊົ່ວໂມງ ຫຼືສາກໄວ້ຂ້າມຄືນສຳລັບການຂັບໄປເຮັດວຽກໃນຕອນເຊົ້າ.\nI-PACE ມາພ້ອມມໍເຕີໄຟຟ້າສອງຕົວທີ່ຕິດຕັ້ງຢູ່ໃນເພົາລໍ້ໜ້າ ແລະຫຼັງ ສາມາດສ້າງແຮງມ້າໄດ້ເຖິງ 400 ແຮງມ້າ, ດ້ວຍແຮງບິດ 696 ນິວຕັນແມັດ, ດ້ວຍລະບົບຂັບເຄື່ອນ4ລໍ້ ໃນອັດຕາເລັ່ງ 0-100(Km/h) ພາຍໃນເວລາ 4,5 ວິນາທີ ການກະຈາຍແຮງບິດໜ້າຫຼັງຂອງຕົວລົດຢູ່ທີ 50:50 ເຊິ່ງ ຜູ້ຜະລິດແບັດເຕີລີ່ລະບຸວ່າເກີດຈາກຕຳແໜ່ງການຕິດຕັ້ງທີ່ເໝາະສົມ ຈຶ່ງມີຄວາມສະດວກສະບາຍ ແລະຍິດເກາະຖະໜົນໄດ້ເປັນຢ່າງດີ.\nຮູບລັກພາຍນອກຂອງ I-PACE ມີຄວາມສວຍງາມຕາມ Style ລົດ Couple ເຊິ່ງຖືກຖ່າຍທອດມາຈາກລົດຊຸບເປີຄາຊີ-ເອັກ 75. ນັກອອກແບບຂອງ Jaguar ເນັ້ນສ້າງຄວາມສົມດຸນລະຫວ່າງຄວາມລູ່ລົມ ແລະຄວາມຄ່ອງຕົວ ກະຈັງໜ້າລົດມີຟັງຊັ່ນ Active Vanes ເຊິ່ງສາມາດເປີດ ແລະປິດຄີບກະຈັງໄດ້ເພື່ອຮັບລົມ.\nໂຕຖັງລົດມີຄວາມຍາວ 4,682 ມມ ແລະຖານລໍ້ 2,990 ມມ. ເຊິ່ງຍາມກວ່າ E-Pace ພໍສົມຄວນຈົນເກືອບຈະມີຄວາມຍາມເຖິງຮຸ່ນໃຫຍ່ຄື: F-Pace\nພາຍໃນຫ້ອງໂດຍສານເນັ້ນຄວາມຮຽບຫຼູ ມີຄວາມກ້ວາງຂວາງໃນລະດັບ Mid-size ເນື້ອທີ່ຈັດເກັບເຄື່ອງສາມາດຈຸໄດ້ເຖິງ 656 ລິດ ແລະເພີ່ມເປັນ 4,453 ລິດໄດ້ເມື່ອພັບເບາະລົງ ພວງມາໄລເປັນແບບສາມກ້ານ ການຕັດຍິບດ້ວຍດ້າຍສີຕ່າງກັນ ແລະມີວັດສະດຸເມທັດລິກໃຫ້ບັນຍາກາດທັງຄວາມຫຼູຫຼາ ແລະທັນສະໃໝ. ເທິງແຜງຄວບຄຸມຄອນໂຊມີໜ້າສະແດງຜົນອິນໂຟເທັນເມັ່ນແບບ Touch Pro Duo ຂະໜາດ 10 ນິ້ວ. ຕ່ຳລົງມາເປັນໜ້າຈໍ Display ຂະໜາດ 5,5 ນິ້ວເຊິ່ງສະແດງການເຮັດວຽກຂອງລະບົບປັບອາກາດ ສ່ວນມາດວັດກໍເປັນແບບ Digital ແບບດຽວກັບ I-PACE ມາພ້ອມຟັງຊັ່ນແບບຮຽນຮູ້ພຶດຕິກຳຜູ້ຂັບຂີ່ ແລະ Software ແບບອັບເດດອັດຕະໂນມັດຮຸ່ນທຳອິດຂອງ Jaguar\nລາຄາວາງຈຳໜ່ວຍຂອງ 2019 Jaguar I-PACE ເປີດໂຕມາທີ່ 63,495 ປອນ ໃນປະເທດອັງກິດ.


Lao Security Radio » ຮອງປະທານສະພາແຫ່ງຊາດ ເຂດເລືອກຕັ້ງຕ່າງໆ ໄດ້ຮັບຟ້ງການສະເໜີຮ່າງກົດໝາຍ ວ່າດ້ວຍການຕອບໂຕ້ ການທຸ່ມຕະຫຼາດ\nຮອງປະທານສະພາແຫ່ງຊາດ ເຂດເລືອກຕັ້ງຕ່າງໆ ໄດ້ຮັບຟ້ງການສະເໜີຮ່າງກົດໝາຍ ວ່າດ້ວຍການຕອບໂຕ້ ການທຸ່ມຕະຫຼາດ\nການດຳເນີນກອງປະຊຸມສະໄໝສາມັນເທືອທີ7ຂອງສະພາແຫ່ງຊາດຊຸດທີ 8 ໃນວັນທີ 14 ມີຖຸນາ 2019 ນີ້ ພາຍໃຕ້ການເປັນປະທານ ຂອງ ທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ ເຂດເລືອກຕັ້ງຕ່າງໆ ໄດ້ຮັບຟ້ງການສະເໜີຮ່າງກົດໝາຍ ວ່າດ້ວຍການຕອບໂຕ້ ການທຸ່ມຕະຫຼາດ ແລະ ການຊ່ວຍໜູນຂອງປະເທດຜູ້ສົ່ງອອກເຊີ່ງເປັນກົດໝາຍສ້າງໃໝ່ທີ່ສະເໜີໂດຍ ທ່ານ ນາງ ເຂັ້ມມະນີ ພົນເສນາ ລັດຖະມົນຕີກະຊວງອຸດສາຫະກຳແລະການຄ້າ ເຊີ່ງ ທ່ານໄດ້ກ່າວວ່າ ຮ່າງກົດໝາຍວ່າດ້ວຍການຕອບໂຕ້ ການທຸມຕະຫຼາດແລະການຊ່ວຍໜູນຂອງປະເທດຜູ້ສົ່ງອອກ ປະກອບມີ9ພາກ9ໝວດ ແລະ 69 ມາດຕາໃນແຕ່ລະພາກໝວດມາດຕາກຳນົດຫຼາຍບັນຫາທີ່ສຳຄັນເປັນຕົ້ນຮູບການການທຸ່ມຕະຫຼາດແລະການຊ່ວຍໜູນຂອງປະເທດຜູ້ສົ່ງອອກ, ການກຳນົດຄວາມເສຍຫາຍຂອງຜູ້ຜະລິດສີນຄ້າພາຍໃນ, ການສືບຫາຂໍ້ມູນ ແລະ ເຈົ້າໜ້າທີສືບຫາຂໍ້ມູນ, ມາດຕະການການຕອບໃຕ້ການທຸ່ມຕະຫຼາດ ແລະ ການຊ່ວຍໜູນຂອງປະເທດຜູ້ສົ່ງອອກ, ຂໍ້ຫາມ ແລະ ການຄຸ້ມຄອງ-ກວດກາ ແລະ ຫົວຂໍ້ອື່ນໆທີ່ສຳຄັນ.\nທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ ປະທານກອງປະຊຸມໄດ້ມີຄຳເຫັນເຈາະຈີ້ມໃຫ້ທິດຊີ້ນຳໃນການຄົ້ນຄ້ວາປະກອບຄຳເຫັນໃສ່ຮ່າງກົດໝາຍສະບັບນີ້ເຊີ່ງທ່ານໄດ້ກ່າວວ່າ.\nຈາກນັ້ນສະມາຊິກສະພາແຫ່ງຊາດ ຈາກເຂດເລືອກຕັ້ງຕ່າງໆໄດ້ຜ້ດປ່ຽນກັບ ປະກອບຄຳເຫັນເຂົ້າໃສ່ຫຼາຍມາດຕາທີເຫັນວ່າຍັງບໍ່ທັນ ມີເນື້ອໃນຄົບຖ້ວນຮັດກຸ່ມ ແລະ ຊັດເຈນ, ເພື່ອເຮັດໃຫ້ຮ່າງກົດໝາຍສະບັບນີ້ສົມບູນຂື້ນຕື່ມ ທ່ານ ສາຍທອງ ໄຊຍະວົງ ສະມາຊິກສະພາແຫ່ງຊາດເຂດເລືອກຕັ້ງທີ່ 15 ແຂວງຈຳປາສັກ ໄດ້ປະກອບຄຳເຫັນໃສ່ມາດຕາທີ2ມາດຕາ3ແລະ ມາດຕາອື່ນໆທີເຫັນວ່າມີບາງຄຳສັບ ແລະ ປະໂຫຍກທີຍັງບໍ່ທັນມີຄວາມໝາຍຈະແຈ້ງ ແລະ ຮັດກຸມ.\nພາຍຫຼັງສະມາຊີກສະພາແຫ່ງຊາດ ໄດ້ສຳເລັດການປະກອບຄຳເຫັນແລັວ ອະນຸກຳມະການສ້າງຮ່າງກົດໝາຍ ໄດ້ໃຫ້ຄວາມກະຈ່າງແຈ້ງເພີ່ມຕື່ມ, ຈາກນັ້ນປະທານ ກອງປະຊຸມຈືງສະຫຼູບສັງລວມການປະກອບຄຳເຫັນພ້ອມທັງສະເໜີສະມາຊີກສະພາແຫ່ງຊາດ ລົງຄະແນນສຽງຮັບຮອງເອົາຮ່າງກົດໝາຍສະບັບນີ້ຜົນຂອງການລົງຄະແນນແມ່ນ ຄະແນນສຽງເຫັນດີເປັນສ່ວນຫຼາຍ.